Takmičari KBS „Tuzla Sinbra“ Tuzla su proteklog vikenda ostvarili odlične rezultate na nekoliko takmičenja\nTakmičari KBS „Tuzla Sinbra“ Tuzla su proteklog vikenda nastupili na nekoliko domaćih i međunarodnih turnira i postigli odlične rezultate.\nSeniorske reprezentativke kluba zajedno sa trenerom Fikretom Selmanom učestvovale na Balkanskom šampionatu za seniore u Istanbulu 23.-25.03.2018 godine. Prvog dana, Azra Bašić je u kategoriji seniorke -61 kg zaustavljena u 3 kolu i osvojila 7 mjesto.\nSrebrenik Kup 2018\nU nedjelju 18.03.2018 godine u tehničkoj organizaciji KK „1 mart“ Srebrenik održan je karate turnir „Srebrenik Kup 2018“. Na prvenstvu je učešće uzelo 600 takmičara iz 30 karate klubova. KBS „Tuzla Sinbra“ je u ukupnom plasmanu zauzeo 2 poziciju, dok je za naujspješnijeg takmičara proglašen Ibrahim Ibrišimović. Postignuti su slijedeći rezultati:\nProglašeni najuspješnijom ekipom na 11 domaćih i 7 međunarodnih turnira.\nIzvještaj: Međunarodni karate turnir "Nippon Top Ten - Trofej Voždovca"\nU nedjelju 15.12.2019 godine u Beogradu je održan međunarodni karate turnir „Nippon Top Ten – Trofej Voždovca“ na kojem su učešće uzeli takmičari iz Srbije, Bosne i Hercegovine, Grčke, Albanije i Slovenije.


Konferencija NETLEX 2018 | UGS Nezavisnost\nDatum: 03. aprila 2018 Kategorija: Vesti UGSNema komentara\nNETLEX konferencija – Evropska konferencija sindikalnih organizacija (pravnih eksperata koji rade za sindikat), ove godine se održala u Gentu, Belgija, u organizaciji Evropske konfederacije sindikata, sa temom: „Obezbediti poštovanje radničkih prava“. Ujedinjene granske sindikate „Nezavisnost“ na Konferenciji je predstavljala Slađana Kiković, šef Odeljenja za zakonodavno-pravnu regulativu, pravnu pomoć i zastupanje.\nIzvestioci na Konferenciji su bili: Rory Palmer, predstavnik političke grupe MEP S&D u Evropskom parlamentu, Inge Bernaerts, šef Kabineta u Evropskoj komisiji, Wiebke Warneck, pravni savetnik Evropske konfederacije sindikata, Javi Lopez, predstavnik političke grupe MEP S+D, u Evropskom parlamentu, Martin Jefflen, predsednik Eurocadres, Yves Jorens, profesor Univerziteta Gent, Bart Stalpaert, generalni direktor Inspekotrata rada Belgije, Agnes Jongerius, zamenik šefa Komiteta poslodavaca Belgije, Henning Grosskreutz, član IG Metall, Bart Samyn, FGTB, Alan C. Neal, stručni saradnik Evropskog suda pravde, Marco Rocca, profesor Univerziteta Hasselt, Esther Lynch, sekretar Evropske konfederacije sindikata, Magnus Lundberg, TCO.\nEvropska unija i sindikalne organizacije EU preokupirane su gubitkom velikog broja radnih mesta zbog „Bregzita“.\nEvropski parlament se trenutno bori sa velikom nejednakošću u društvu i ulozi Parlamenta u rešavanju socijalnih prava zaposlenih – radnika u EU. U Evropskoj uniji, i dalje je zastupljena nezaposlenost i to u velikom procentu među mladima, kao i problemi ostvarivanja prava na penziju i jednakog pristupa zdravstvenoj zaštiti.\nDirektiva o upućenim radnicima se u potpunosti ne primenjuje i pred Evropskim sudom pravde su poznati slučajevi Rufut Lavaz, Viking, Luksemburg, gde se na upućene radnike ne primenjuje zaključen kolektivni ugovor kao i princip iste zarade za svakog radnika koji obavlja iste poslove bez obzira da li je upućen radnik ili zaposleni kod poslodavca i poštovanje opšteg koletivnog ugovora, ako postoji na nacionalnom nivou i za upućene radnike.\nProblem u Evropskoj uniji je počeo da bude i princip slobodnog kretanja radne snage koji predstavlja polaznu osnovu Evropske unije i koji je upućivao na demokratičnost jednog društva.\nKolektivni ugovori zaključeni u Evropskoj uniji se ne primenjuju i traže se novi instrumenti obezbeđenja primene kolektiivnih ugovora.\nEvropski sud pravde i dalje traga za tačnim instrukcijama u izgradnji sudske prakse za primenu Direktive za upućene radnike. Zaključak je da se treba izvršiti dodatni pritisak sindikalnih organizacija na izvršnu vlast oko poštovanja Direktive o upućenim radnicima. Velika Britanija je poznata kao zemlja u kojoj upućeni radnici nemaju ista prava kao ostali radnici, npr. slučaj uvećanja zarade.\nOrgani Evropske unije su skeptični prema stavovima sindikata, ali trenutna situacija u Evropskoj unije je da sindikalne organizacije nemaju kapaciteta za zaključivanje kolektivnih ugovora. Izvestilac ispred Evropskog suda pravde je zahvalan sindikatima Evrope na zauzetim standardima za izgradnju sudske prakse i svi pomaci koji su učinjeni u zaštiti prava radnika pred Evropskim sudom pravde su zahvaljujući iskustvu evropskih sindikalnih organizacija.\nKonferencija je poseban segment posvetila zaposlenima koji imaju terminalnu dijagnozu (lica kojima je prema dijagnozi lekara ostalo 6 – 8 meseci do okončanja života zbog bolesti) i njihovoj zaštiti. Razmatrala su se pitanja zaposlenih sa terminalnom dijagnozom u okviru ljudskih prava i ljudskog dostojanstva, prihvatanja radne i šire sredine sa prirodom njihove bolesti, pitanja ostvarivanja penzije članova porodice – porodična penzija, pogrebnih usluga, ali i pitanje zaštite zaposlenih koji imaju terminalnu dijagnozu od otkaza ugovora o radu. Stav stručne javnosti je da se u Evropskoj uniji trebaju izgraditi pravni instrumenti da zaposleni koji imaju terminalnu dijagnozu ne mogu dobiti otkaz ugovora o radu od poslodavca, međutim Nemačka, Belgija, Francuska, Velika Britanija, Holandija, Poljska, Luksemburg nemaju sistem zaštite zaposlenih sa terminalnom dijagnozom, za razliku od Italije, Latvije, Španije, Portugala, koji su svojim zakonskim propisima zaštitili sve zaposlene sa određenom medicinskom dijagnozom, obuhvatajući i zaposlene sa terminalnom dijagnozom, jer ne prave razliku između medicinskih dijagnoza.\nDržave, članice Evropske unije u poslednjih dve godine imaju problem i sa primenom zakona o radu i Evropska konfederacija sindikata je zauzela stav da se treba omogućiti stvaranje jedinstvenog pravnog osnova za zaštitu prava radnika i striktno poštovanje svih direktiva Evropske unije.\nTrenutno se u Evropskoj uniji razmatra donošenje nove direktive o radnom vremenu i nove definicije radnog vremena zbog prekarnih oblika rada. Nacionalnim zakonima o radu treba se dozvoliti slobodan protok radne snage i ispoštovati kroz evropske organe načelo jednakih šansi za muškarce i žene, kao i pravičan pristup socijalnoj zaštiti.\nEvropska konfederacija sindikata predlaže nacionalnim zakonodavstvima da se ograniče nestandardni načini zaposlenja i da se napravi razlika između radnika i zaposlenog jer će se u budućnosti lakše štititi pravo sa terminom radnik nego zaposleni.\nVeliki problem u EU je rad inspekcije rada i sve više radnici u EU imaju problem da naplate svoja novčana potraživanja od poslodavca, prvenstveno kroz vid zarade. Takođe se u nacionalnim zakonodavstvima treba voditi računa o radnicima koji rade preko platformi jer oni sada nisu uključeni u kategoriju radnika pa im se ne može pružiti adekvatna zaštita njihovih prava.\nU Evropskoj uniji je sve izraženiji problem rada „na crno“, i on je izuzetno izražen u Belgiji, iako je sindikalno organizovanje na visokom nivou u ovoj zemlji. Izuzetno je izražen slučaj paralelnog radnog vremena zaposlenog kod poslodavca i rada preko platforme istog lica pa se postavlja pitanje i kroz ovaj vid rada definisanja radnog vremena.\nEvropska konfederacija sindikata očekuje od evropskih sindikalnih organizacija da sačuvaju nacionalne zakone o radu na postojećem nivou jer svaka izmena, dopuna, ili donošenje novog zakona dodatno umanjuje prava radnika, pa je situacija sve složenija.\nObraćanje za ponovno uspostavljanje socijalnog dijaloga i hitno rešavanje zahteva sindikata u JP „Pošta Srbije“


EU produžila mandat Tomašu Sunjogu GracanicaOnline.Info\nEU produžila mandat Tomašu Sunjogu\nŠefu Kancelarije Evropske unije u Prištini, Tomašu Sunjogu produžen je mandat za dve godine, odnosno do 31. avgusta 2023., saopštili su na Tviteru iz Saveta EU. Takođe u istoj objavi, produžen je mandat i specijalnom predstavniku Evropske unije u Bosni i Hercegovini, Johanu Setleru.\nKako je navedeno, Sunjog je imenovan 1. septembra 2020. godine, sa zadatkom da doprinese promovisanju stabilnog, održivog, mirnog, demokratskog i multietničkog Kosova, uključujući i jačanje stabilnosti u regionu i doprinos regionalnoj saradnji i dobrosusedskim odnosima na Zapadnom Balkanu.\nNjegov zadatak je, navodi EU, promovisanje Kosova koje je posvećeno vladavini zakona i zaštiti manjina i kulturnog i verskog nasleđa, kao i podržavanje evropske perspektive Kosova i zbližavanje sa EU u skladu sa perspektivom regiona, Sporazumom o stabilizaciji i pridruživanju i u skladu sa relevantnim zaključcima Saveta EU.\nTags: Evropska unija produžen mandat Tomašu Sunjogu\nPrevious Vodovod „Hidrodrini“ traži dodatnu analizu vode u Dečanima\nNext Opština Gračanica: Poplavljeno nekoliko domaćinstava u Ugljaru\n8. decembra 2021., 10:24


CEP: Izbijanje pandemije nije značajno izmenilo navike građana - Društvo - Dnevni list Danas\nPočetna » Društvo » CEP: Izbijanje pandemije nije značajno izmenilo navike građana\nIzbijanje pandemije kovid-19 nije značajno izmenilo navike građana zemalja regiona Zapadnog Balkana kada je u pitanju upotreba elektronskih usluga, pokazali su rezultati istraživanja koje je predvodio Centar za istraživanje evropskih politika (CEP).\n0Piše: FoNet 13. januara 2021. 16.19\nIstraživanje je sprovedeno od 1. do 15. maja 2020. godine na uzorku od 6.085 građana, a rezutati pokazuju da je samo 18 odsto građana više nego inače koristilo e-usluge tokom pandemije, a da čak polovina ispitanika nije uopšte koristila ovaj tip usluga u tom periodu.\nU proseku, dve trećine građana regiona kažu da njihovo interesovanje za e-usluge nije poraslo od početka pandemije, rekla je programska direktorka CEP Milena Lazarević.\nKada je reč o građanima Srbije, povećanje u korišćenju elektronskih usluga tokom pandemije nešto je veće od regionalnog proseka – 23 odsto.\nGrađani koji su informisani o načinu upotrebe e-usluga kažu da je ovaj tip usluga lak za korišćenje i bili su više zainteresovani za njihovu upotrebu, dok građani koji ne znaju puno o njima nisu bili skloni da ih koriste tokom pandemije, pokazuju rezultati.\nOko 40 odsto građana regiona, saopštio je CEP, preferira lični kontakt, i ti građani u velikoj meri, uprkos pandemiji, nisu bili zainteresovaniji za korišćenje e-usluga.\nRezultati istraživanja pokazuju i da među najmlađom grupom ispitanika, uzrasta od 18 do 24 godina, postoji najveća zainteresovanost za korišćenje e-usluga, potom postoji pad, dok je onda druga kategorija koja je najviše zainteresovana za e-usluge grupa građana koji su stariji od 60 godina.\nVeća zainteresovanost najstarijih građana može se objasniti velikim preprekama sa kojima su se\noni suočili u dobijanju usluga administracije ličnim kontaktom od izbijanja pandemije, naročito budući da im je kretanje bilo strogo ograničeno ili čak zabranjeno u pojedinim periodima, ukazala je Lazarević.\nCentar za istraživanje evropskih politika, cep, milena lazarevic


Imena uhapšenih koji su osumnjičeni za terorizam\nSrna, Foto: V. Stojaković 03.09.2014 15:19 15:43\nISTOČNO SARAJEVO - U okviru akcije "Damask", koju pripadnici Sipe provode danas na 17 lokaciju u BiH, uhapšeno je 16 lica među kojima su vođa vehabija u BiH Husein Bosnić, te Muhamed Džerahović, Eduard Durguti, Hamda Fojnica i Emin Hodžić, saznaje Srna.\nMeđu uhapšenima su Adem Karamuj, Mirza Kapić, Safet Brkić, Ibro Delić, Senad Hukić, Enes Mešić, Elvir Muratović, Sedin Huseinović, Fikret Zukić, Avdulah Hasanović i Jasmin Jašarević.\nPripadnici Sipe započeli su jutros akciju "Damask" koja se izvodi na širem području BiH, i još traje.\nHusein Bosnić zvani Bilal je vehabijski vođa i žestoki propovjednik vehabizma iz Bužima.\nOn već duže, kao predvodnik radikalnog islama u BiH, poziva mladiće da se pridruže oružanim grupama terorističke organizacije "Islamska država".\nProšle godine u februaru u Kristalnoj dvorani hotela "Tuzla" održao je tribinu pod nazivom "Savršenstvo šerijata-Pogubnost demokratije" na kojoj je negirao postojeći ustavni poredak u BiH.\nBosnić je hapšen još 2012. godine pod sumnjom za terorizam sa još četvoricom svojih saradnika, ali su oni ubrzo pušteni, jer Tužilaštvo BiH za njih nije zatražilo pritvor.\nTada je Bosnić vraćen sa granice BiH i Srbije i na taj način je onemogućen da u Novom Pazaru prisustvuje protestu zbog filma "Nevinost muslimana".\nOperativno pokrivena sva sumnjiva lica\nMinistarstvo unutrašnjih poslova /MUP/ Republike Srpske operativno pokriva sva lica koja se dovode ili se mogu dovesti u sumnju da se bave pružanjem podrške terorističkim aktivnostima ili finansiranjem tih aktivnosti, te vrbovanjem lica za odlazak na određena ratišta, izjavio je danas resorni ministar Radislav Jovičić.\nJovičić je, nakon sastanka sa predstavnicima Udruženja veterana službi bezbjednosti, potvrdio novinarima da republički MUP u saradnji sa Agencijom za istrage i zaštitu BiH /SIPA/ na područiju Republike Srpske provodi određene aktivnosti u kojima je priveden određeni broj lica /pripadnika vehabijskog pokreta/ ne samo na području Srpske, nego na području cijele BiH.\nOn je istakao da ta privođenja ne moraju značiti da ne postoje saznanja za još neka lica koja nisu bila predmet ovakvog današnjeg epiloga, dodajući da se i takva lica nalaze pod operativnim nadzorom.\n"Mi uspješno vladamo i na tom polju i bezbjednost u Srpskoj je na izuzetno povoljnom nivou", istakao je Jovičić.\nSIPA je saopštila inicijale 16 lica koja su do sada uhapšena na području BiH zbog sumnje da su podsticala i finansirala terorističke aktivnosti. Tokom akcije pronađena je veća količina naoružanja, municije, vojne i druge opreme.\nAkcija "Damask" izvodi se od jutros na širem području BiH, a Srna saznaje da je među uhapšenima i vođa vehabija u BiH Husein Bosnić, te Muhamed DŽerahović, Eduard Durguti, Hamda Fojnica i Emin Hodžić.


iPhone 12 stiže sa LiDAR senzorom - iBerza\niVesti\tiPhone 12 stiže sa LiDAR senzorom\ndatum: 19.10.2020 | tagoviApple , iPhone 12\nPrvi trodimenzionalni LiDAR došao je iz kompanije Velodyne pre više od deset godina. Tada je koštao čitavih 75 hiljada dolara i bio je značajno veći od prosečnog pametnog telefona. Apple je morao da učini da tehnologija postane znatno jeftinija, a kako bi mogao da je pakuje u iPhone. U tome mu je pomogao VCSEL(Vertical-cavity surface-emitting laser), koji se već koristi u kompjuterskim miševima, laserskim štampačima, Face ID tehnologiji i pametnim naočarima. Ova tehnologija je zamenila moćniji Edge Emitting Laser (EEL), a najpre zbog toga što je i sama sazrela, te postala spremna za implementaciju u iPhone.


Kineska nova godina se proslavlja širom azijskog kontinenta od Vijetnama, gde je poznata pod nazivom Tet, do Južne Koreje, gde je nazivaju Seolal.\nSlavljenici učestvuju u verskim obredima, dogadajima u zajednici i porodičnim okupljanjima, preneo je AP.\nLjudi se okupljaju u hramovima kako bi palili štapiće tamjana i mole se za dobru sreću i zdravlje.\nCrvena boja svuda dominira na fenjerima, odeći i natpisima.\nU hramovima u Kini, izvođači oblače kostime iz dinastije Ching.\nU prestonici Severne Koreje, ljudi slave postavljajući cveće pred statue pokojnih lidera Kim Il Sunga i Kim Džong Ila.\nSvuda su slike slatke svinje jer se ove godine obeležava godina svinje, jedne od 12 životinja u kineskom horoskopu.\nVeliki kineski horoskop za 2019. na poklon uz Blic u četvrtak\nPOTPUNO UŽIVANJE Svinje su odlučile da se poigraju u vodi, a ushićenje koje je usledilo je NEVEROVATNO (VIDEO)


KO ŽELI NA RAD U SLOVENIJU, OBRADOVAĆE SE: Od maja 2019. radna dozvola važi 3 godine! Slovenci traže ovih 12 PROFESIJA – Zanimljivo ツ\nBEOGRAD – Radne dozvole za rad u Sloveniji biće produžene od godinu dana, koliko su do sada bile ograničene, na tri godine. Tako je saopšteno na sastanku održanom 7. novembra 2018. godine, povodom potpisivanja protokola o sprovođenju Sporazuma o zapošljavanju građana Republike Srbije u Republici Sloveniji, koji je organizovao Slovenački poslovni klub u Srbiji.\nNaime, po rečima Grege Maleca, vođe Sektora za radnu imigraciju slovenačkog ministarstva rada, radnici će po isteku prve tri godine moći da produže dozvolu na još toliki vremenski period.\nGeorge Malec je naglasio:“Radnik iz Srbije u prvoj godini rada u Sloveniji biti vezan za poslodavca koji mu je omogućio izdavanje radne dozvole, a da će nakon toga biti slobodan da konkuriše na tržištu rada te zemlje”, navodi “Ekapija”.\n“Sporazum potpisan 1. februara ove godine trebalo bi da bude ratifikovan do kraja januara 2019. i da stupi na snagu početkom maja sledeće godine”, rekao je Malec i istakao da će “on omogućiti i skraćivanje postupka za izdavanje dozvola koji sada traje između 2 i 4 meseca, zahvaljujući saradnji službi za zapošljavanje dve zemlje koja se obavlja elektronskim putem.”\n– Uslov za dobijanje radne dozvole i rad u Sloveniji je da srpski radnik prethodno bude prijavljen na evidenciji Nacionalne službe za zapošljavanje u Srbiji, kako bi država mogla da ima nadzor nad zapošljavanjem svojih radnika u inostranstvu – rekao je on i dodao da radnik koji želi da se zaposli u Sloveniji ne sme da bude zaposlen i u Srbiji te da mora biti prijavljen na birou za zapošljavanje makar i samo na jedan dan, zbog pomenute evidencije.\nRadna dozvola se automatski poništava ako dođe do kršenja radnog zakonodavstva i štiti radnike ovim pravilom jer države prate procese zapošljavanja.\n– “To je zapravo dobro za radnika, jer je u prošlosti bilo primera da su se radnici plašili prijavljivanja zbog bojazni da će izgubiti posao” – istakao je Malec i naglasio “da se radnik po gubitku radne dozvole vraća u Srbiju, gde će pokušati da se zaposli, a zatim odmah može da aplicira za posao u Sloveniji, kod drugog poslodavca.”\nSlovenija ima iskustva sa ovakvim vidom sporazuma jer je prethodno već potpisan sporazum sa Bosnom i Hercegovinom i da se on tamo pokazao kao dobar i za državu i za radnike.\nZanimanja koja su najtraženija na slovenačkom tržištu rada, su uglavnom zanatskih profila i ima ih 12. Uglavnom se najviše traže elektrotehničari, varioci, vozači kamiona, kuvari i magacioneri.\nMalec je naglasio da: “Ovim sporazumom nisu rešeni uslovi za boravak u Sloveniji, iako je radna dozvola u toj zemlji vezana za boravišnu vizu, jer se obe dozvole dobijaju istovremeno, ali je potrebno da radnik pokrene postupak za dobijanje boravišne dozvole.”\nŠto se tiče radnika iz Slovenije, koji su na radu u Srbiji, može se reći da imaju dosta prepreka u vezi sa obnavljanjem radnih dozvola u našoj zemlji. Primera radi, Relja Mirović iz RCL grupacije, slovenački državljanin koji već 15 godina živi i radi u Srbiji, požalio se da svake godine kuburi sa dobijanjem radne vize i da gubi dosta vremena idući od šaltera do šaltera.\n– “A ako promenim posao, sve mi kreće od početka i radna viza mi važi pola godine” – rekao je Mirović.\nŠef Odseka za unapređenje oblasti rada u srpskom ministarstvu za rad,Snežana Bogdanović, kazala je da ovo pitanje nije rešeno potpisanim protokolom.\n– ” U Srbiji je dobijanje radne i boravišne dozvole razdvojeno. Uslovima za boravak bavi se Ministarstvo unutrašnjih poslova dok je izdavanje dozvole za rad u nadležnosti Nacionalne službe za zapošljavanje. Mi zbog usklađivanja sa propisima EU to moramo da rešimo, da sve bude na jednom mestu i u planu je da se to desi za godinu-dve, a ukoliko ima interesovanja može da se desi i ranije, ako slovenački državljani koji rade u Srbiji pokrenu takvu inicijativu” – izjavila je Bogdanović.


Druga tranša MMF-a od 95 miliona u januaru\nŠef Misije Međunarodnog monetarnog fonda MMF za BiH Kostas Hristou smatra da bi druga tranša u iznosu od oko 95 miliona evra iz stendbaj - aranžmana mogla biti realizovana početkom januara naredne godine ukoliko vlasti u BiH u najbržem roku ispune svoj dio obaveza.\n"Zaista sve zavisi od vlasti u BiH, odnosno da li će čim je prije moguće ispuniti obaveze. Tada bi druga tranša stendbaj - aranžmana već početkom januara mogla da bude prebačena. U ovom trenutku ne možemo odrediti datum za tu tranšu", istakao je Hristou u intervijuu Srni.\nDruga tranša će ona biti puštena nakon potpunog kompletiranja prvog pregleda.\nHristou je napomenuo da je BiH do sada ispunila čitav niz obaveza prema MMF-u i da je postignut napredak po pitanju ispunjavanja programa.\n"Istovremeno fiskalna slika nije onakva kakvu smo je projektovali u vrijeme zaključivanja sporazuma. Sada vidimo da će projektovani deficit za ovu godinu ipak biti veći od one ciljne brojke koju smo očekivali a isto je i za fiskalni deficit za 2010. godinu", istakao je Hristou.\nPrema njegovim riječima, tokom razgovora predstavnika MMF-a i BiH dogovoren je čitav niz politika koje će biti korištene da se ti problemi saniraju.\n"Dogovorili smo te politike, kao i ciljeve fiskalne politike za ovu i iduću godinu. Tačno je da je državni nivo ispunio sve obaveze po aranžmanu. Oba entiteta su trebala da smanje plate i to je pitanje koje se još uvijek rješava. Dogovorili smo kako će se to uraditi iduće godine", dodao je Hristou.\nPotrebna reforma penzionog sistema\nOn je naglasio da je pitanje penzija koje dosta utiče na potrošnju drugi prioritet koji trebaju oba entiteta riješiti.\n"Mora se cjelovito rješavati pitanje penzionog sistema kao takvog, zbog toga što su penzioni fondovi RS i FBiH preuzeli oređene obaveze u smislu isplate penzija ostvarenih pod posebno povoljnim uslovima", rekao je Hristou.\nŠef Misije MMF-a je napomenuo da vlasti u FBiH i RS moraju da reformišu penzioni sistem da bi se osigurala njegova finansijska održivost i istovremeno da se zaštitite ranjive grupe, odnosno ljudi koji su svoje penzije zaradili plaćajući doprinose cijeli život.\n"To su elementi koji se tiču obaveza entiteta. Moraju da pripreme akcione planove i zakone putem kojih će se to provesti. Moraju krenuti jako brzo već u narednim sedmicama", dodao je on.


Papirizacija blokčejna - CEPRIS\nYou are here: Home / Najnovije vesti / Papirizacija blokčejna\nIako smo regulisanje digitalne imovine ocenili kao celishodno, prevashodno sa aspekta pravne sigurnosti, razrada pojedinih rešenja u praksi je izostala ili se još uvek čeka. Dva najuočljivija problema tiču se forme poreske prijave i nemogućnosti Poreske uprave da po njima postupa.\nNa početku primene poreskih propisa koji regulišu prihode od digitalne imovine i njihovu prijavu, savesni poreski obveznici bili su primorani na kreativnost jer obrazac poreske prijave nije sadržao neophodna polja za unos podataka od značaja za oporezivanje. Ovaj propust otklonjen je posle više od pola godine od početka primene novog poreskog tretmana. Pored toga, na inicijativu ljudi iz struke, rešen je i problem pojedinačnog podnošenja poreske prijave za svaki ostvareni kapitalni dobitak od prodaje digitalne imovine. Sada, poreski obveznik koji u toku godine izvrši prenos digitalne imovine po osnovu kojeg može nastati kapitalni dobitak ili gubitak u skladu sa Zakonom o porezu na dohodak građana(ZPDG), dužan je da podnese poresku prijavu najkasnije u roku od 120 dana od isteka kvartala u kojem je ostvaren prihod po osnovu prenosa digitalne imovine. Ovo pravilo bi trebalo da omogući da obveznici u jednoj prijavi navedu sve transakcije koje su imali u odgovarajućem kvartalu, a koje su rezultirale kapitalnim dobitkom ili gubitkom.\nMeđutim, na dan slanja ovog teksta redakciji, i dalje postoji jedan paradoks, a to je da se poreska prijava za kapitalne dobitke od prodaje digitalne imovine (NFT, kripto valute i dr.) može podneti jedino u papirnoj formi, poštom ili na pisarnici Poreske uprave. Razlog za to je što „ePorezi“, elektronski servis Poreske uprave, nije ažuriran, pa izbor opcije koja se odnosi na digitalnu imovinu ne postoji. Ovaj paradoks i softverski propust za sada izazivaju samo čuđenje poreskih obveznika, a na svu sreću ne probleme.\nPapir čeka me\nSoftverski problemi su takođe prisutni i na strani poreskih inspektora koji treba da obrade papirne poreske prijave i sastave rešenja kojim se utvrđuje porez na kapitalni dobitak. Naime, Poreska uprava još uvek ne postupa po poreskim prijavama građana jer interni softver za obračun poreza nije ažuriran, što za posledicu ima gomilanje poreskih prijava koje čekaju povoljniju (softversku) klimu. Naravno, ovaj podatak nije zvaničan već samo usmena potvrda nekoliko poreskih inspektora iz različitih filijala. Ipak, osim čuđenja poreskih obveznika, za sada kašnjenje Poreske uprave sa utvrđivanjem poreza na kapitalne dobitke od prodaje digitalne imovine ne predstavlja problem.\nS obzirom na to da poreski obveznici popunjavaju papirne poreske prijave, Poreska uprava bi softverske zavrzlame lako mogla da prevaziđe samo ako bi inspektorima podelila dovoljno digitrona i grafitnih olovaka da izračunaju visinu poreza koje obveznici treba da plate. Ako ne za sve poreske prijave, onda makar za one u kojima nabavna cena nije dokumentovana, pa poresku stopu od 15% samo treba primeniti na ceo iznos prihoda od prodaje. Tako bi zadovoljni bili i obveznici i čuvari državnog trezora.\nI digitalizacija i papirizacija\nAko bismo sumirali procese na kojima državna uprava trenutno radi, podnaslov ovog dela bi bio najprikladniji. Zato razloge o neažurnosti sistema Poreske uprave najpre treba tražiti u procesima, odnosno projektima na kojima su angažovani značajni kapaciteti ove institucije. Radi se o uvođenju sistema za elektronsko fakturisanje i unapređivanje izveštavanja obveznika fiskalizacije jer ovi procesi treba da unaprede naplatu poreza na dodatu vrednost (PDV) i akciza. To je razumljivo, budući da se PDV i akcize nalaze u samom vrhu po procentu učešća u javnim prihodima budžeta Srbije, odnosno po svojoj izdašnosti u odnosu na troškove naplate. Stoga, nesporan je napor Ministarstva finansija da sa Poreskom upravom osavremeni različite vidove izveštavanja i dokumentovanja transakcija (Zakon o fiskalizaciji i Zakon o elektronskom fakturisanju).\nS obzirom na to da porez na kapitalne dobitke gotovo da ne prelazi 1% u strukturi javnih prihoda Srbije, ne iznenađuje to što poreska prijava za kapitalne dobitke od prodaje digitalne imovine nije ažurirana, odnosno što one koje su predate Poreskoj upravi i dalje čekaju na obradu. Ipak, uprkos tome, Ministarstvo finansija i Poreska uprava ne smeju da kasne u implementaciji zakonskih rešenja koja su u njihovoj nadležnosti, bez obzira na to o kojem se poreskom obliku radi. Ako ne zbog budžeta, onda zbog sopstvenog ugleda i poruke koju šalju građanima.


GE uvodi tektonske promene , deli se na tri firme: Zašto je rešio da napusti koncept konglomerata? - Biznis Telegraf.rs\n09/11/21 | 16:15 ≫ 17:29\nVazduhoplovstvo je najprofitabilniji deo poslovanja kompanije "Dženeral Elektrik"\nKompanija je danas saopštila da će formirati zdravstveno preduzeće početkom 2023, te da će početkom 2024. godine izdvojiti u zasebno preduzeće i svoj energetski sektor, koji se bavi obnovljivom energijomu, energetikom i digitalnim poslovima, izveštava AP.\nZdravstvena delatnost je treći po veličini segment u GE, koji proizvodi dijagnostičke sisteme za snimanje organa, uključujući magnetnu rezonancu, rendgen aparate, digitalnu mamografiju itd. U budućoj zdravstvenoj firmi GE će zadržati 19,9 posto vlasničkog udela.\n"Stvaranjem tri vodeća industrijska, globalna preduzeća, svako od njih će imati koristi od jačeg fokusiranja na svoju industrijsku delatnost, od samostalnog krojenja alokacije kapitala i strateške fleksibilnosti za podsticanje dugoročnog rasta, čime će obezbediti veću vrednosti za kupce, investitore i zaposlene", naveo je u saopštenju predsednik i glavni izvršni direktor GE, Lorens Kalp Junior.\nKalp će biti neizvršni predsednik zdravstvene kompanije, dok će Piter Arduini biti predsednik i generalni direktor preduzeća GE Healker od 1. januara 2022. Za generalnog direktora preduzeća za obnovljive izvore energije, energetike i digitalnog poslovanja biće postavljen Skot Strazik, a Kalp će biti na čelu kompanije za avio-proizvodnju, zajedno sa DŽonom Slejterijem, koji će ostati glavni izvršni direktor.\nVazduhoplovstvo je najprofitabilniji deo poslovanja kompanije GE, a bavi se proizvodnjom motora za mlazne avione, vazduhoplovnih sistema, rezervnih delova i pružanjem usluga održavanja putničkih i vojnih aviona, uključujući lovce, bombardere, helikoptere... Kompanija očekuje da će podela, tranzicija i operativni troškove iznositi oko 2,0 milijarde dolara, za šta će biti potrebno odobrenje borda direktora GE.\nDženeral Elektrik, osnovan 1892. godine, transformisao se od velikog konglomerata, kakvim ga je napravio Džek Velč tokom 1980-ih, u mnogo manju i fokusiraniju kompaniju u smislu delatnosti. Ova bostonska kompanija je takođe objavila danas da očekuje da će do kraja godine smanjiti dug za više od 75 milijardi dolara.\nAkcije Dženeral Elektrika su skočile za više od 8,0 posto na trgovanju pre zvaničnog otvaranja Volstrita.\nCena hleba ne sme da poskupi u narednih pola godine: Vlada je upravo odredila cenu\nNBS zadržala kamatnu stopu, a koliko prognozira rast BDP-a?


Nismo za rezoluciju i nismo tražili veto od Rusije\nPremijer Srbije Aleksandar Vučić izjavio je izjavio je danas da je Srbija obavestila svih pet članica Saveta bezbednosti UN da ne podržava rezoluciju o Srebrenici, kao i da vlada nije donela odluku da od Rusije zatraži da uloži veto.\nVučić: Izborićemo se sa problemima\nLavrov:Rezolucija je apsolutno antisrpska\nVučić pozvao NVO na unapređenje saradnje\nPredsednik Vlade Srbije Aleksandar Vučić pozvao je danas predstavnike nevladinih organizacija da iznesu predloge o oblicima saradnje sa državnim organima, kao i preporuke o onome što je neophodno promeniti kako bi taj odnos bolje funkcionisao.\nVlada će zauzeti stav o Srebrenici\nMinistar unustrašnjih poslova Nebojša Stefanović izjavio je danas da će kada bude donet stav o rezoluciji o Srebrenici premijer i vlada 'izaći' sa tom informacijom.\nVajgl:EP će usvojiti rezoluciju o Srebrenici\nEvropski parlament sigurno će usvojiti rezoluciju o Srebrenici kao poruku svetu da se takve stvari ne bi smele događati, ali se ipak događaju, izjavio je za list Danas poslanik grupe Saveza liberala i demokrata za Evropu (ALDE) Ivo Vajgl.\nVučić o aktuelnim političkim i ekonomskim temama\nPremijer Srbije Aleksandar Vučić održaće danas konferenciju za novinare o aktuelnim političkim i ekonomskim temama.\nStefanović i Kif razgovarali o ilegalnim migracija\nMinistar unutrašnjih poslova Nebojša Stefanović razgovarao je danas u Beogradu sa ambasadorom Velike Britanije Denisom Kifom o problemu iregularnih migracija, kao i dosadašnjoj uspešnoj saradnji policija dve zemlje, saopšteno je iz Ministarstva unutrašnjih poslova.\n17:03 Decembar 13, 2019\n16:47 Decembar 13, 2019\n16:41 Decembar 13, 2019\n16:31 Decembar 13, 2019\n16:07 Decembar 13, 2019


Ana Brnabić Arhiva - Far\nPočetnaPosts Tagged "Ana Brnabić"\nAna Brnabić Tag\nMeđu prioritetima izmene i dopune Zakona o javnom informisanju i medijima\nPredsednica Vlade Srbije Ana Brnabić i ministarka kulture i informisanja Maja Gojković sastale su se sa članovima Radne grupe zaduženim za praćenje sprovođenja Akcionog plana za Medijsku strategiju, sa kojima su razgovarale o sprovođenju tog plana i o prioritetima za naredni period, saopšteno je na\nBugarska će podržati Srbiju na putu ka EU\nPredsednica Vlade Republike Srbije Ana Brnabić i premijer Bugarske Kiril Petkov poručili su da su Sofija i Beograd, između ostalog, zainteresovani za zajedničko gasno i energetsko tržište, koje bi donelo veću konkurentnost privredama dveju zemalja. Brnabić je, na zajedničkoj konferenciji za novinare sa Petkovim, objasnila da\nAna Brnabić svečano dočekala premijera Bugarske Kirila Petkova\nPredsednica Vlade Republike Srbije Ana Brnabić organizovala je ispred Palate Srbije svečani doček za premijera Bugarske Kirila Petkova, koji danas boravi u zvaničnoj poseti Beogradu. Brnabić će sa Petkovim imati "tet-a-tet" razgovor, nakon čega će se dvoje premijera pridružiti delegacijama dveju zemalja na zajedničkom sastanku. Po završetku\nPremijer Bugarske Kiril Petkov 8. februara u zvaničnoj poseti Srbiji\nPremijer Republike Bugarske Kiril Petkov u utorak, 8. februara biće u zvaničnoj poseti Republici Srbiji. Tokom posete Beogradu Petkov će se sastati sa predsednicom Vlade Republike Srbije Anom Brnabić, saopšteno je iz prescentra Vlade Bugarske. Izvor: BNT Foto: Stefan Pavić\nVIDEO: Počeli radovi na izgradnji gasnog interkonektora između Srbije i Bugarske\nU Dimitrovgradu je zvanično obeležen početak radova na izgradnji gasnog interkonektora između Srbije i Bugarske (magistralni gasovod Niš – Dimitrovgrad). Ukupna vrednost projekta je 85,5 miliona evra, od čega je 25 miliona kredit Evropske investicione banke, 49,6 miliona evra su bespovratna sredstva iz IPA fonda


Niška televizija » Oproštaj uz rekord\nOproštaj uz rekord\nObjavljeno 25.09.2013. 14:51\nTagovi: Crvena Zvezda, Dejan Stankovic, Fudbal, Sport\nLegenda srpskog fudbala Dejan Stanković odigraće protiv Japana 11. oktobra 2013. godine u Novom Sadu svoj oproštajni meč u dresu reprezentacije Srbije. Time će Stanković postati rekorder po broju odigranih utakmica u istoriji za reprezentaciju naše zemlje, jer će mu to biti 103. meč u najdražem dresu.\nU ovom trenutku, Savo Milošević i Dejan Stanković imaju odigrane po 102 utakmice za reprezentaciju.\nMilošević je svoju 102. utakmicu odigrao protiv Bugarske 19. novembra 2008. godine u Beogradu, a Stanković ga je sustigao 11. oktobra 2011. godine u Mariboru protiv Slovenije. Ispostaviće se da će tačno dve godine kasnije – 11. oktobra 2013. zauzeti prvo mesto na večnoj listi.\nDejan Stanković, nekadašnji igrač Crvene zvezde, Lacija i Intera, debitovao je u dresu reprezentacije tadašnje SR Jugoslavije na prijateljskoj utakmici protiv Južne Koreje u Beogradu 22. aprila 1998. Tom prilikom je postigao dva gola, a u dosadašnjoj reprezentativnoj karijeri 15 puta se upisivao u strelce. Zanimljivo je da je prvu i da će rekordnu, oproštajnu, utakmicu odigrati protiv azijske selekcije – Južne Koreje i Japana.\nTežak poraz futsal reprezentacije Srbije u baražu za Evropsko prvenstvo\nAna Ivanović bez četvrtfinala u Tokiju


Kompanija Fajzer nije obustavila proizvodnju vakcina protiv korone - Raskrinkavanje\nKompanija Fajzer nije obustavila proizvodnju vakcina protiv korone\nVeć neko vrijeme svjedoci smo kontinuiteta dezinformisanja javnosti o vakcinama protiv COVID-19 virusa. Na tapetu teoretičara zavjere svakodnevno su netačne tvrdnje o samom procesu vakcinacije, sastavu vakcina, distribuciji, proizvodnji, ali i navodno fatalnim posljedicama koje su one direktno izazvale. U Fejsbuk objavi toga tipa, navodi se kako je kompanija Fajzer obustavila proizvodnju svojih vakcina, kako …\nVeć neko vrijeme svjedoci smo kontinuiteta dezinformisanja javnosti o vakcinama protiv COVID-19 virusa. Na tapetu teoretičara zavjere svakodnevno su netačne tvrdnje o samom procesu vakcinacije, sastavu vakcina, distribuciji, proizvodnji, ali i navodno fatalnim posljedicama koje su one direktno izazvale.\nU Fejsbuk objavi toga tipa, navodi se kako je kompanija Fajzer obustavila proizvodnju svojih vakcina, kako bi ispitali neželjena dejstva i smrtne ishode koji su se desili nakon njenog primanja.\n-Fajzer obustavio proizvodnju vakcine na mjesec dana, da bi ispitali neželjena dejstva i smrtnost posle njenog primanja – navodi autor objave i poručuje „da razmisle o tome oni što trče da je prime“.\nOve tvrdnje nesumnjivo su lažne, a njihovim demantovanjem bavili su se i sa nekih relevantnih adresa.\nU teksu na sajtu Voice of America(VOA) objavljen je demanti sporne konstatacije, odnosno informacija da Fajzer nije obustavio proizvodnju vakcina zbog smrtnih slučajeva koji su se desili nakon njenog primanja.\nTime jasno stavljaju do znanja javnosti da se radi o dezinformaciji a pozivaju se na Polygraph.info, sajt specijalizovan za sprečavanje distribucije lažnih vijesti, koji funkcioniše upravo u sklopu Voice of America medijske kuće.\nLine Feders, portparolka kompanije Fajzer, rekla je da postizanje novog cilja od dvije milijarde doza godišnje, za posledicu može imati manje doze vakcina za evropske zemlje krajem januara i početkom februara.\nImajući u vidu ove činjenice, zaključujemo da je ovo još jedan pokušaj obmane javnosti netačnim informacijama, i pokušaj da se diskredituje proces vakcinacije protiv korona virusa i kompanija koja je proizvodi. Zbog toga smo ovu objavu ocjenili kao lažnu vijest.\nTeoretičarka zavjere Hana Din nije kažnjena zatvorom\nLažne tvrdnje o maskama, testovima, vakcini za koronu…


Iran može odgovoriti neprijatelju sa 11.000 raketa - Klix.ba\nSvijet Iran može odgovoriti neprijatelju sa 11.000 raketa\nIran može odgovoriti neprijatelju sa 11.000 raketa\nIran je u stanju da, u slučaju napada, samo u prvoj minuti ispali 11.000 raketa na neprijateljske položaje, izjavio je danas komandant raketnih jedinica iranske Revolucionarne garde, general Mahmud Chaharbaghi, prenijela je državna televizija.\nOn je naveo da je Teheran identificirao sve neprijateljske položaje i da je spreman da za manje od minute odgovori na bilo koji mogući napad.\n"Neprijateljske baze i položaji su identificirani. Garda će u roku od jedne minute ispaliti 11.000 raketa na položaje neprijatelja u slučaju bilo kakve agresije na iransku teritoriju", prenijela je iranska državna televizija riječi visokog vojnog zvaničnika.\nChaharbaghi nije naveo o kojim bazama ili neprijatelju je riječ, ne spominjući čak ni "stare" protivnike Irana - SAD ili Izrael, prenio je AP.\nWashington ima 40.000 vojnika na različitim lokacijama u državama Perzijskog zaljeva i oko 20.000 u vodama Bliskog istoka, dok se 160.000 vojnika nalazi u Iraku.\nTenzije između Washingtona i Teherana su porasle uslijed optužbi američke administracije da Iran tajno razvija nuklearno oružje i pomaže šiitskoj miliciji u Iraku.\nTeheran je takve tvrdnje odbacivao više puta, dok je predsjednik Irana Mahmud Ahmadinedžad zatražio da sve strane trupe napuste region.


april Arhiva - PRess Serbia | PR PRess team\nOvo se na našim prostorima ne dešava često. Zbog tek iznikle trave i useva koji se tek pomaljaju, po bokorno ozeleneloj gori april se naziva boljober, travanj...\nVaš horoskop za predstojeću nedelju Ovan Potrebne su Vam dodatne i precizne informacije o različitim događajima na poslovnoj sceni, kako biste u potpunosti...\nVaš dnevni horoskop za dan 30. april 2018. Ovan Ljubav: Ukoliko Vas opterećuju neke emotivne sumnje, razgovarajte sa voljenom osobom i insistirajte na...\nVremenska prognoza od 30. aprila do 2. maja 2018.\nI dalje veoma toplo vreme u celoj Srbji U ponedeljak će biti veoma toplo za ovo doba godine. Maksimalne temperature kretaće se između 26 i 30 C. Ponegde u...\nVaš dnevni horoskop za 29. april 2018 Ovan Ljubav: Emotivno zadovoljstvo proizilazi iz susreta sa dragom osobom. Delujete zanosno i uspevate da privučete...\nLetnje temperature u celoj Srbiji Anticiklonski period se nastavlja i narednih dana. U subotu i nedelju biće veoma toplo za ovo doba godine. Maksimalne...\nVaš dnevni horoskop za dan 28. april 2018. Ovan Ljubav: Delujete nepoverljivo u susretu sa voljenom osobom. Postavljate suvišna ili »pogrešna pitanja« na koja...\nLetnje temperature i za vikend Anticiklonski period se nastavlja i narednih dana. U subotu i nedelju biće veoma toplo za ovo doba godine. Maksimalne...\nVaš horoskop za dan 27. april 2018.\nVaš horoskop za dan 27. april 2018. Ovan Ljubav: Trenutak je da promenite neka ustaljena pravila ponašanja u dogovoru sa voljenom osobom. Nema razloga za...\nVaš dnevni horoskop za dan 26. april 2018. Ovan Ljubav: U emotivnom smislu, potrudite se da obradujete voljenu osobu na neki poseban način. Posao: Ideje ili...\nVeoma toplo vreme u celoj Srbiji U četvrak pretežno sunčano, ali će u popodnevnim satima uz razvoj oblačnosti postojati uslovi za lokalne pljuskove sa...\nVaš dnevni horoskop za 25. april 2018. Ovan Ljubav: Nema razloga za lažnu skromnost kada se nalazite u nečijem društvu. Razmislite o izboru osobe koja...\nI dalje nas očekuje veoma toplo vreme, ali nestabilnije Veoma toplo vreme za ovo doba godine se zadržava i narednih dana. U sredu i četvrak pretežno sunčano...\nVaš dnevni horoskop za 24. april 2018. Ovan Ljubav: Ne dobijate dovoljno pažnje, tako da osećate izvesnu nelagodnost ili sumnjičavost prema bliskoj osobi...\nVremenska prognoza za naredne dane U utorak se očekuje prelazak oslabljenog hladnog fronta, uz blaži pas temperature i vetar koji će biti u skretanju na...\nVaš horoskop za ovu nedelju Ovan Zadovoljni ste zbog novih informacija i prepoznajete moguci dobitak na više polja. Stalo vam je da delujete ubedljivo pred...\nOvan Ljubav: Preosetljivo reagujete na različite sitnice, partner ne primećuje stvari koje za Vas imaju drugačije značenje. Posao: Prihvatite određeni...\nI dalje veoma toplo vreme u celoj Srbiji U Srbiji sutra sunčano i veoma toplo, uz slab do umeren vetar pretežno južnih pravaca. Maksimalna temperatura od 25°C...\nVaš horoskop za dan 22. april 2018.\nVaš dnevni horoskop za dan 22. april 2018. Ovan Ljubav: Postupite po svojoj savesti i nemojte ignorisati nečije želje. Pokažite da posedujete fine manire...\nNarednih dana sve toplije vreme u čitavoj Srbiji Narednih dana sve toplije vreme u nedelju između 22°C i 26°C, a u ponedeljak i do 28°C. U utorak za nijansu...\nDnevni horoskop za 21. april. 2018. Ovan Ljubav: Pažljivije analizirajte nove poruke koje dobijate od voljene osobe. Nemojte ignorisati nečije reči ili...\nNarednih dana u čitavoj Srbiji toplo i sunčano vreme Narednih dana sve toplije vreme, u petak i za dane vikenda pretežno sunčano i stabilno, a u ponedeljak i...\nVaš dnevni horoskop za 20. april 2018. Ovan Ljubav: Ukoliko Vam je stalo da obradujete voljenu osobu, promenite svoje ustaljene navike. Budite dovoljno...\nNarednih dana sunčano i sve toplije vreme Narednih dana sve toplije vreme, u petak i za dane vikenda pretežno sunčano i stabilno, a u ponedeljak i utorak...\nVaš dnevni horoskop za 19. april 2018. Ovan Ljubav: Ponovo prećutkujete »izvesne detalje« ili istinu pred svojim partnerom. Ne možete očekivati više od onoga...\nOčekuje nas sunčano i sve toplije vreme u celoj Srbiji U četvrtak posle svežeg jutra u većem delu zemlje pretežno sunčano i malo toplije vreme. Sredinom dana i...\nVaš dnevni horoskop za dan 18. april Ovan Ljubav: Važno je da sačuvate lično dostojanstvo i dobro raspoloženje u susretu sa voljenom osobom. Posao: Nepotrebno...\nOd četvrtka toplije vreme i više sunca U sredu se zadržava pretežno oblačno vreme sa povremenom kišom i pljuskovima. Maksimalne temperature od 17C do 22C. U...\nVaš dnevni horoskop za dan 17. april 2018. Ovan Ljubav: Budite nežni i maštoviti prema ljubavnom partneru. Prepustite se svojim osećanjima i emotivnoj...\nNarednih dana očekuje nas promenljivo vreme U utorak promenjivo, a uz popodnevni razvoj oblačnosti biće lokalnih pljuskova, pogotovo u brdsko...\nVaš horoskop za ovu nedelju Ovan U momentima delujete vrlo energično i pokušavate na najbolji način da uskladite različite poslovne interese koje imate. Stalo...\nVaš dnevni horoskop za 16. april 2018. Ovan Ljubav: Pred voljenom osobom umete da ostavite utisak koji odgovara Vašim potrebama, ali zapitajte se kuda sve to...\nKošava još sutra u Srbiji U Srbiji sutra oblačno, u košavskom području i vetrovito uz na udare jak jugoistočni vetar, koji će na jugu Banata biti i olujne...\nVaš dnevni horoskop za dan 15. april 2018. Ovan Ljubav: Prijaće Vam nečije prisustvo ili »susret iznenađenja«. Dozvolite svojim emocijama da Vas navedu na...\nVeoma toplo vreme očekuje nas i narednih dana Za dane vikenda biće stabilno vreme uz nešto više visoke oblačnosti. Vetar slab južnih pravaca, u nedelju umerena...\nVaš dnevni horoskop za 14. april 2018. Ovan Ljubav: Ograničite svoje emotivne želje ili očekivanja na »razumnu meru«. Ponekad imate isuviše perfekcionističke...\nVremenska prognoza od 14. do 17. aprila 2018.\nVeoma toplo vreme očekuje nas i narednih dana Za dane vikenda biće stabilno vreme uz nešto više visoke oblačnosti, ali i dalje veoma toplo. Vetar slab južnih...\nVaš dnevni horoskop za petak 13. april Ovan Ljubav: Lako i sa osmehom na licu, možete da ispunite nečija očekivanja ili želje. Pokažite dobroćudnost pred...\nVaš dnevni horoskop za 12. april 2018. Ovan Ljubav: Delujete bezbrižno i raspoloženo za neku omiljenu zabavu. Partner spremno odgovara na ideju koju imate...\nVaš horoskop za dan 11. april 2018.\nVaš dnevni horoskop za 11. april 2018. Ovan Ljubav: Partner živi u uverenju da se bolje od Vas razume u niz različitih oblasti, što Vas dodatno iritira...\nVaš dnevni horoskop za utorak 10. april 2018. Ovan Ljubav: U velikom luku zaobilazite razne »ljubavne dvosmislice« ili osobu koja uživa sumnjivu reputaciju...


Advertising Marketing and Media Strategist – Plan i program | BusinessAcademy\nAdvertising Marketing and Media Strategist – Plan i program\nAdvertising Marketing and Media Strategist program namenjen je svima onima koje zanimaju komunikacije u medijima i kreativno izražavanje kroz različite komunikacione kanale u marketinške svrhe.\nNa ovom programu steći ćete raznovrsne veštine iz sfere oglašavanja, komunikacija, elektronskog poslovanja i korišćenja ovih znanja za kreiranje kompletne strategije jedne marketinške kampanje.\nAdvertising Marketing and Media Strategist Fond Obavezan / Izborni\nOpis kursa: U ovom kursu biće reči o istoriji digitalnog advertajzinga, o social media advertajzingu, o tome šta predstavlja, ko učestvuje u njemu i koje vrste digitalnog advertajzinga postoje. Naučićete koje se tehnologije koriste, kao i načine na koje možete targetirati ciljnu grupu online. Predstavićemo osnovne razlike između SEO i SEM-a i postupno prikazati način kreiranja kampanje na Facebooku, korišćenje Google analitike i sličnih metoda. Takođe, biće obrađen video i mobilni advertajzing, kao i jedna od najinteresantnijih i najperspektivnijih tema advertajzinga, Programmatic & RTB.\nOpis kursa: Kurs obuhvata oblasti: internet marketing, strateški internet marketing i istraživanje na internetu. Posebno se naznačava razlika između offline i online marketinga, značaj imidža i identiteta na internetu, demografskih karakteristika, profila, kategorije i aktivnosti korisnika na internetu. Osim toga, na ovom kursu se izučavaju domaći sajber prostor i provajding, odnos između obrazovanja i interneta, direktni marketing i prodaja na internetu, kao i proizvodi i usluge pogodni za prodaju na internetu, uz poseban osvrt na principe gradnje web sajta koji se bavi prodajom i aktivnosti nakon prodaje.\nCilj kursa: Cilj kursa je savladavanje osnovne teorije digitalnog marketinga, zatim, obuka polaznika u direktnom marketingu i prodaji na internetu, kao i prikaz karakteristika korisnika interneta. Kurs treba da omogući razumevanje problematike internet marketinga kroz sagledavanje reprezentativnih tehnika i strategija koje se primenjuju u savremenim uslovima, i da stvori dobar konceptualni okvir za njegovo dalje izučavanje.\nE - commerce Basics » 3 Izborni\nOpis kursa: Kurs osnove e-trgovine uvodi polaznike u proces definisanja, kreiranja i eksploatacije online prodavnice u maloprodaji i veleprodaji. Akcenat predavanja je na uočavanju funkcionalnih i efektivnih razlika između klasične trgovine i e-trgovine.\nCilj kursa:Osposobljavanje polaznika za proces kvalitetnog definisanja zadatka kreiranja e-trgovine, razumevanje potrebnih tehničkih karakteristika e-trgovine koje omogućuju kreiranje kvalitetne e-prodavnice, kao i objašnjenje procesa i zadataka pri svakodnevnom održavanju e-trgovine.\nMedia Buying » 6 Obavezan\nOpis kursa: Media Buying, ili zakup medijskog prostora, predstavlja jedan od mnogobrojnih, ali sve češće korišćenih načina za povećanje prepoznatljivosti, odnosno povećanje prodaje proizvoda ili usluge. Iako je ovaj vid oglašavnaja za klijente skuplji u odnosu na neke druge on bez sumnje predstavlja važan aspekt poslovanja svake kompanije koja ne samo da želi da proda proizvod, već i značajno učvrsti svoju poziciju na tržištu. U kursu će biti objašnjeno kako što efiksanije dopreti do što većeg broja članova identifikovane ciljne grupe i postići zacrtane ciljeve. Takođe, biće reči o komunikaciji između tri najvanija učesnika prilikom kupovine oglasnog prostora: klijenti –agencije-mediji, kao i o svim fazama realizacije zakupa medijskog prostora.\nCilj kursa: Cilj kursa jeste da polaznicima ukaže na važnost izbora pravog medija, identifikacije i analize ciljne grupe, poznavanja medija, njihovog potencijala kao i oglašavanja konkurencije klijenta. Takođe, polaznicima će biti ukazano na mogućnost praćenja realizacije i efekata koje se postižu određenim vidom oglašavanja, a u cilju pravovrmenog reagovanja, ukoliko se za tim pokaže potreba. Takođe, biće reči o principima koji se moraju poštovati prilikom zakupa medijskog prostora a koji se tiču transparentnosti i povjerljivosti podataka.\nMedia Planning » 9 Obavezan\nOpis kursa:U ovom kursu biće reči o medijskom planiranju, ključnim elementima tokom medijskog planiranja, analizama koje treba sprovesti, načinu određivanja i targetiranja ciljne grupe. Pored toga, biće reči o tradicionalnim i digitalnim medijima i njihovim prednostima i manama koje mogu da utiču na izbor prilikom odabira medija. Ukazano je i na ključne indikatore koji se koriste prilikom medijskog planiranja.\nCilj kursa:Cilj kursa je da se polaznik upozna sa ključnim elementima medijskog planiranja, kao i sa ključnim karakteristikama medija i indikatorima koji se koriste prilikom medijskog planiranja, kako bi na efikasan način mogli da formulišu medijski plan.\nOdnosi s medijima » 6 Izborni\nOpis kursa:Odnosi s medijima predstavljaju skup aktivnosti u okviru odnosa s javnošću kojima se planski, organizovano i kontinuirano uspotavljaju i održavaju uzajamno korisni odnosi između organizacije i predstavnika različitih medija. Odnosi s medijima su jedan od značajnijih zadataka odnosa s javnošću i najčešćih i najzastupljenijih oblika prakse odnosa s javnošću. Na kursu se uči kako kreirati poseban program komunikacije prilagođen medijima, koji su zbog svoje moći i uticaja jedan od najvažnijih ciljnih javnosti organizacije. Takođe, kurs obuhvata i znanja kako preko medija delovati na najširu javnost, ali i na predstavnike pojedinih ciljnih javnosti organizacije.\nOnline Media Management » 9 Obavezan\nOpis kursa: S obzirom na veliki broj vrsta online medija i njihove karakteristike, veoma je važno znati na koji način tumačiti jedinstvenost i opravdanost promotivne ponude nekog online medija, kao i načine merenja efekata koje postiže taj medij, kao i interpretaciju tih efekata u izveštajima koji bi trebalo da su razumljivi tom menadžmentu.\nCilj kursa: Polaznici kursa će dobiti konkretna znanja i veštine o načinima razumevanja i kreiranja različitih karakteristika online medija koji se koriste pri kreiranju medijskih ponuda, i u izveštavanju o promotivnim efektima medija.\nOnline odnosi sa javnošću » 6 Izborni\nOsnove menadžmenta » 6 Izborni\nPromotivni marketing » 3 Obavezan\nOpis kursa: Promocija zauzima značajno mjesto u marketingu i jedan je od četiri osnovna instrumenta marketinga. Ovaj kurs objašnjava pojam marketinških komunikacija i promocije i upoznaje polaznike sa strategijama u planiranju marketinških komunikacija, kao i oblicima promocije koji se najčešće koriste u praksi. Opširnije se obrađuju ekonomska propaganda, unapređenje prodaje, odnosi sa javnošću, direktni marketing i lična prodaja, jer oni predstavljaju najvažnije oblike promocije danas.\nCilj kursa: Cilj kursa jeste da upozna polaznike sa celokupnim procesom planiranja marketinških komunikacija u organizaciji i efektima kvalitetno osmišljene i sprovedene promocije. Sadržaj kursa omogućiće polaznicima da nauče da samostalno, u realnom poslovnom okruženju, prepoznaju oblike promocije koji najviše odgovaraju projektu promovisanja na kome su angažovani i, u skladu sa tim, kreiraju konkretan promotivni komunikacijski miks.\nTehnike marketinga u cilju unapređenja prodaje » 3 Izborni\nOpis kursa:Na kursu se polaznici upoznaju sa tehnikama marketinga koje doprinose unapređenju prodaje. Neke od tehnika unapređenja prodaje koje se obrađuju kroz primere iz prakse su: besplatni uzorci, kuponi, nagradne igre, bonus pakovanja, sniženje cena, premije, prezentacije, sponzorstva, nastupi na sajmovima i podsticanje dilera. Polaznici će se upoznati i sa strateškim opcijama unapređenja prodaje.\nCilj kursa:Osnovni cilj kursa je da upozna polaznike sa osnovnim tehnikama marketinga koje služe za unapređenje prodaje.\nOpis kursa:Poslovni sastanci predstavljaju neobično važan dio ukupnog poslovnog života. Loše upravljanje poslovnim sastancima može imati pogubne efekte na ukupnu poslovnu uspešnost organizacije i može negativno uticati na upravljanje vremenom i stepen organizovanosti u organizaciji, na međuljudske odnose i na kraju i na donošenje poslovnih odluka. Svrsishodni sastanci doprinose većoj efikasnosti i efektnosti organizacije istovremeno skraćujući vreme utrošeno na sastanke. Koliko puta vam se dogodilo da satima sedite u neudobnoj stolici na takozvanom „sastanku", a da pri tom nemate predstavu o čemu se tu zapravo radi? Na kursu se obrađuju cilj, tipovi sastanka i tehnike vođenja sastanka. Polaznici će učiti pripremu sastanka, planiranje i organizovanje sastanaka, kao i vođenje sastanaka, ulogu i zadatke vođe sastanka. Takođe i zaključivanje sastanaka i šta se radi poslije sastanka. Na kursu će polaznici naučiti veštinu uspešnog vođenja i upravljanja poslovnim sastancima.\nCilj kursa: Bez delotvorno vođenih poslovnih sastanaka nije moguće kvalitetno upravljati. Sastanci su nužno potrebni da bi se problemi raspravili i da bi se donele odluke. Usvajanjem tehnika planiranja, organizovanja i vođenja sastanaka može se značajno povećati njihova delotvornost, korisnost i zadovoljstvo učesnika. Osnovni cilj kursa je da nauči polaznike da učine sastanke kraćim, produktivnijim i sadržajnijim . Polaznici će dobiti smernice za dobru pripremu i struktuiranje sastanka, kao i aktivno učestvovanje u radu svih prisutnih. Posle kursa polaznici će imati potpuni pregled obaveznih elemenata svakog sastanka.\nWeb Analytics Fundamentals » 3 Izborni\nOpis kursa: Web analitika na internetu podrazumijeva statističke podatke po različitim parametrima. Na kursu ćete naučiti osnove web analitike, šta vam koji podaci govore, koji alati su vam na raspolaganju, kako da rezultate dobijene analitikom pretvorite u konkretne poteze koji će doprineti poboljšanju analitike.\nCilj kursa:Kao polaznik kursa moći ćete da ovladate analitičkim alatima, tumačite statističke podatke i uz pomoć tačnih brojki o pregledima, klikovima i posetama efektivno organizujete poslovanje na internetu.\nInternet Consumer Behaviour » 6 Obavezan\nOpis kursa: U okviru ovog kursa polaznici će razviti sposobnost za razumevanje ponašanja i potreba internet korisnika koje je ključno za uspeh u svakom biznisu i marketingu. Polaznici će naučiti šta najviše utiče na posetioce, šta ih privlači ili odbija, kako i kada se angažuju i na koji način donose odluke..\nCilj kursa:Razvijanje dubinskog razumevanja procesa koji se odvijaju prilikom posećivanja sajtova i odlučivanja o kupovini jedan je od ciljeva kursa. Želimo da naučite razliku između racionalnog i emotivnog, impulsivnog i pažljivog donošenja odluke. Iako je nemoguće u potpunosti predvideti ponašanje internet korisnika, savremena istraživanja došla su do dragocenih uvida u procese donošenja odluka, razumevanja potreba, želja i akcija korisnika.\nAdvertising Campaign Optimization & Media Mix » 6 Obavezan\nKPI in MPC » 3 Obavezan\nCilj kursa:Ovaj kurs daje konkretna znanja iz oblasti definisanja i praćenja parametara uspešnosti promotivnih aktivnosti kroz sve kanale komunikacije koje koristi kompanija u svom delovanju.\nOpis kursa:Saznaćete sve o Mono, Multi, Cross i Omni channel strategijama, koje kompanije najčešće koriste kako bi komunicirale sa portošačima ali i za druge oblike promocije i poboljšanje prodaje. U kursu će biti reči i o SCV-ju, to jest o Single Customer Viewu, koji označava poseban sistem u kome se prikupljaju ključne informacije o potrošačima jednog brenda ili kompanije, a sve zarad stvaranja povoljnog iskustva potrošača, kao i povećanja prodaje, samim tim i profita.\nCilj kursa:Cilj kursa je razumevanje različitih strategija, koje se mogu primeniti i na praktičnom primeru. Nakon završetka ovog kursa, polaznici treba da znaju da naprave razliku između Mono, Multi, Cross i Omni channela, kao i da prepoznaju i odrede koja od navedenih strategija najviše odgovara datoj kompaniji i njenom načinu poslovanja. Pored toga, treba da razumeju i važnost primene SCV-ja i svih benefita koje on može doneti poslovanju kompanija, kao i da znaju podatke koje on treba da sadrži i to kakvi oni treba da budu.\nEmail Marketing & Automation » 9 Izborni\nOpis kursa:Kako se email može koristiti u promotivne svrhe, kolika je njegova važnost, koje su oblasti njegove primene, gde ima najviše uspeha i kako promotivni mejl treba da izgleda, tema je ovog kursa. Biće obrađena i tri najvažnija koraka u ovoj grani marketinga – načini prikupljanja podataka potrebnih za uspostavljanje kontakta emailom, kreiranje mejlova i analiza realizovanih kampanja.\nCilj kursa:Cilj ovog kursa je da polaznicima dočara važnost marketinga putem elektronske pošte, kao i njen primenu, prednosti koje donosi i korisi koje se od nje ostvaruju. Cilj je da se ovlada načinima za prikupljanje podataka, da se nauči da se samostalno kreira promo email, ali i sticanje sposobnosti da se takva kampanja analizira i vide njeni rezultati. Pored ovoga, cilj kursa jeste i da se polaznici upoznaju sa alatima koji im stoje na raspolaganju po pitanju automatizacije slanja emailova.


PUTIN: PODRZAVAMO REFERENDUM U REPUBLICI SRPSKOJ – NAJNOVIJE VESTI\nPUTIN: PODRZAVAMO REFERENDUM U REPUBLICI SRPSKOJ\n22nd September 2016 , 20:59 RTS\nDva dana pred referendum u Republici Srpskoj, koji je pokrenuo nove varnice u Bosni i Hercegovini, ali i spoljnopolitičku bitku vodećih svetskih igrača, svi glavni akteri ostali su zakucani na svojim pozicijama.\nPremijer Srbije Aleksandar Vučić ponovio je u Njujorku da Srbija nije podržala referendum u RS, ali da podržava teritorijalni integritet RS unutar BiH, u skladu sa Dejtonskim mirovnim sporazumom.\nGostujući na Institutu “Ist Vest”, Vučić je priznao da je bilo veoma teško javno izneti takav stav, ali da je naša vlada to, ipak, učinila:\n– Na ceremoniji otvaranja novog auto-puta u Banjaluci taj stav sam preneo i grupi od oko 5.000 Srba i pozvao ih na smirivanje situacije. Istinu govoreći, nisam čuo ostale lidere sa Balkana da kažu nešto slično. Srbija ima jasno stanovište koje je veoma lako razumeti i smatram da je to odgovoran i ozbiljan stav.\nPred susret sa Putinom, predsednik RS Dodik je prokomentarisao spekulacije da bi referendum mogao da izazove rat:\n– Ne treba da se naseda na propagandu iz Sarajeva, čiji je cilj plašenje javnosti.\n– Neki mediji su preterali sa pisanjem o tome da sam došao u Moskvu po podršku za referendum od Putina. A pogotovo nije tačno da sam kazao da će referenduma biti taman da Putin sugeriše da ga ne treba održati. I pre dolaska u Moskvu znao sam da imamo podršku Kremlja. Ova poseta se priprema odranije, još od ekonomskog foruma u Sankt Peterburgu i nije organizovana zbog referenduma.\n– Ako je RS 20 godina slavila svoj rođendan i u jednom trenutku se donosi odluka da to više ne može da radi, očigledno je da se to dešava iz političkih razloga. Ovo se može rešavati samo kompromisom, koji ne može da se traži samo od Banjaluke. Ne vidim razlog za sukob.\nŠef Delegacije EU u BiH Lars-Gunar Vigemark razgovarao je u četvrtak u Banjaluci sa srpskim članom Predsedništva BiH, Mladenom Ivanićem, a zaključak je da bi svi u BiH trebalo da ostanu smireni.\n– Stav EU je da je referendum o Danu RS nepotreban. Probleme u vezi sa obeležavanjem praznika potrebno je rešavati konstruktivnim dijalogom. Oni koji daju izjave u kojima se pominje rat vređaju građane BiH koji su ga preživeli. Niko pri zdravoj svesti ne bi razmišljao o takvim stvarima, a EU ih sigurno neće dozvoliti.\nIvanić je naglasio da 9. januar mora ostati praznik RS i da o ratu u BiH pričaju avanturisti i neodgovorni ljudi.\nGlasačka mesta za sprovođenje referenduma u nedelju biće otvorena od 7 do 19 časova. Republička komisija će na svaka dva časa saopštavati kolika je izlaznost, potvrdio je u četvrtak Siniša Karan, predsednik Republičke komisije za referendum:\n– Prvi nezvanični rezultati biće poznati čim se sakupe podaci od opštinskih i gradskih komisija, a najkasnije 48 sati od zatvaranja glasačkih mesta.\n23rd April 2018 , 17:15, 17:15


ISIS nije mrtav i ima novi plan da se obogati i NAPRAVI NOVI HAOS - Naslovi Online\nISIS nije mrtav i ima novi plan da se obogati i NAPRAVI NOVI HAOS\n12.10.2018 13:54 blic.rs\nIako je Islamska drzava ostala bez gotovo 98 odsto teritorije koju je kontrolisala, ova teroristicka organizacija je i dalje aktivna i planira da napravi veliki povratak u oblastima sa vecinskim sunitskim stanovnistvom u Iraku i Siriji.\nIslamska drzava (ISIS) se uglavnom oslanjala na teritoriju koju je kontrolisala, ukljucujuci i gradove i gradska uporista, da bi skupila milijarde dolara kroz iznude, oporezivanje, pljacku i prodaju nafte. Ali grupa je dokazala da je sposobna da zaradjuje cak i bez kontrole nad naseljima.\nKada je bio na vrhuncu moci ISIS je 2015. imao skoro sest milijardi dolara i tako postao najbogatija teroristicka organizacija u istoriji.\nKako je jedna militantna grupa mogla da nagomila ekvivalent bruto domaceg proizvoda jedne nacionalne drzave? Kada je imala pod kontrolom veliku teritoriju, Islamska drzava prvenstveno je generisala svoje bogatstvo iz tri glavna izvora: nafta i gas, koji su joj u 2015. godini doneli oko 500 miliona dolara, uglavnom putem unutrasnje prodaje; oporezivanje i iznudjivanje, kojima su teroristi u 2015. godini prikupili oko 360 miliona dolara; i pljacka Mosula 2014. godine, tokom koje je islamska drzava ukrala oko 500 miliona dolara iz bankarskih trezora, pise "Forin polisi".\nBez pristupa teritoriji, a samim tim i znacajno smanjenog prihoda od poreza, iznudjivanja i prodaje nafte, sredstva Islamske drzave su se vec naglo smanjila.\nMedjutim, grupa se vise ne oslanja na teritoriju zbog svog ekonomskog opstanka. Delimicno je to zbog toga sto je njegovo prezivelo rukovodstvo uspelo da prokrijumcari cak 400 miliona dolara iz Iraka i Sirije. Oni ce pokusati da operu taj novac preko laznih kompanija u regionu, posebno u Turskoj. Nesto novca u gotovini mogu da pretvore u zlato i uskaldiste za prodaju u buducnosti.\nU medjuvremenu, cak iako Islamska drzava ima mnogo manje novca, troskovi grupe su minimalni u poredjenju sa onim koje su imali pre nesto vise od godinu dana. sada nemaju pesudo vladu koja je bila odgovorna za zdravstvenu zastitu, obrazovanje, placanje opstinskih plata i sprovodjenje javnih radova. Sa takvim drasticno smanjenim operativnim budzetom, gotovina koju je sakupila Islamska drzava obezbedice grupi vise nego dovoljno novca da prezivi kao skriveni teroristicki pokret sa sposobnoscu da sprovodi dugotrajnu kampanju gerilskog rata sirom Iraka i Sirije.\nOsim toga teroristi su se usredsredili na brojne kriminalne radnje kako bi zaradili novac, a to su iznude, otmice, dilovanje droge, krijumcarenje ukradenim antikvitetima i druge aktivnosti koje ne zahtevaju da ISIS kontrolise veliku teritoriju.\nMedjutim, sanse da budu uhapseni su minimalne, jer u Iraku i Siriji jos uvek nema bezbednosnih sluzbi ili policijskih snaga sposobnih za vodjenje policijskih aktivnosti koje bi sprecile siroko rasprostranjeni kriminal.\nPripadnici Islamske drzave su takodje tokom prethodnih godina pazljivo prikupljali licne podatke od stanovnistva, koji ukljucuju detaljne informacije o imovini i prihodima, kao i adrese clanova njihovih sirih porodica i na taj nacin mogu da zastrasuju i iznudjuju novac od njih.\nTakodje dok se Sirija i Irak oporavljaju i rade na ponovnoj izgradnji, islamisti ce, bez sumnje i tu naci nacin da se obogate, infiltrirajuci se u lanac snabdevanja i gradjevinske kompanije.\nNovac koji ima ISIS i koji u medjuvremenu nabavi, moze da iskoristi za organizovanje novih oruzanih sukoba u Siriji i Iraku ali i teroristicke napade sirom sveta.\nSvet ne sme da se opusti i mora da bude svestan da ISIS nece tako lako odustati od dzihadistickih napada i da i dalje predstavlja veliku opasnost.\nEvropska komisija: Nastavlja se nazadovanje v...\nUbijen glavni organizator napada u Iranu\nPoliticari i grupe za zastitu traze oslobadja...\nMAKRON UPUTIO CESTITKE Jermenski Hiti oslobod...\nNATASA NIKAD OPUSTENIJA: Tverk guzom, pa klek i...\nOvako izgleda stan Natase Bekvalac u kojem je zivela sa Lukom, a iz kojeg se odselila nakon skandala\nLucic ubio u pojam trenera i igrace Panatinaikosa! Svi se uhvatili za glavu posle njegovog poteza za pobedu u poslednjim sekundama\n„Re:organizacija“ u Novom Sadu


Srpska kompanija Playerhunter prikupila više od 570.000 funti putem crowdfunding kampanje Centar za transfer tehnologije\n04 juna Srpska kompanija Playerhunter prikupila više od 570.000 funti putem crowdfunding kampanje\nObjavljeno u 10:22h u News\tod strane\tctt\nO sjajnoj mogućnosti finansiranja koju nudi crowdfunding svedoči još jedan fenomenalan uspeh srpske kompanije Playhunter!\nOva digitalna kompanija uspela je da ispuni i premaši svoj cilj na svetskom tržištu putem crowdfunding kampanje. Ciljana suma od 500.000 funti već je premašena za više od 70.000 funti! Playerhunter je preko crowdfunding kampanje finansirao digitalnu platformu za povezivanje menadžera, fudbalera, klubova, trenera, skauta, celog fudbalskog sveta na jedno mesto, a može se opisati i kao ,,LinkedIn za sport’’. U aprilu 2018. godine, Playerhunter je imao preko 85.000 registrovanih korisnika, a nedavno je predstavljena i nova verzija aplikacije za mobilne telefone na Android operativnom sistemu, uskoro stiže i verzija za iOS, a kompanija nastavlja sa unapređenjem platforme.\nPlayerhunter je pokrenuo crowdfunding kampanju sa ciljem da poboljša aplikaciju, dođe do million korisnika u 2019. godini, kao i da uveća monetizaciju kompanije.\nOva vrsta crowdfunding-a omogućava da svaki punoletni pojedinac investira u određeni projekat i postane njegov suvlasnik, u ovom slučaju Playerhunter-a. Dakle, ukoliko ste zainteresovani da posedujete deo kompanije posetite www.crowdcube.com/playerhunter i podržite ekipu.\nPlayerhunter je već dobio podršku Virgin Startup programa iz Velike Britanije i to kao prva kompanija van Ujedinjenog kraljevstva koja je dobila podršku ovog programa i velikom brzinom ostvaruje svoje planove i ciljeve kada je reč o broju korisnika i mogućnostima njene platforme.


PUNO BIJESA, PRIPREMITE SE ZA "ONE MAN SHOW": Dodik za 12 sati najavio... (foto) - IBALKAN\nOdgovorit će, između ostalog, i na pitanje da li se uopće vidio sa predsjednikom Rusije…\nBANJA LUKA: BiH, Zanimljivosti, vijesti, subota, 04.12.2021…08,45… PUNO BIJESA, PRIPREMITE SE ZA “ONE MAN SHOW”: Dodik za 12 sati najavio… (foto)\nČlan Predsjedništva Bosne i Hercegovine Milorad Dodik održat će danas u Banjoj Luci konferenciju za novinare.\nDodik će na konferenciji za novinare govoriti o posjeti Rusiji i susretu sa predsjednikom Vladimirom Putinom, prenosi Srna.\nKonferencija za novinare bit će održana u zgradi Vlade RS- a u 12 sati, najavljeno je iz Predsjedništva BiH.\n“Gospodin Dodik ranije se u više navrata sastajao sa Putinom, obično je to bilo u finišu neke izborne kampanje, jer Srbi su veoma bliski sa Rusima, i važno se sastati sa ruskim predsjednikom, to mu donosi mnogo poena”, rekao je gostujući u emsiji BHT1 uživo, poslanik u Narodnoj skupšini RS Nebojša Vukanović.\n“Svaki put su se pojavile fotografije i snimci sa sastanka, vodio je sa sobom ekipe RTRS i ATV-a, sada su u Moskvi ekipe RTRS i ATV-a i Suputnjika ali nema ni jedne fotografije. Ja sam objavio fotografije koje su pokrile jučer sastanak uz vijesti, ustvari isječena fotografija na kojoj su Putin, Dodik i Željka Cvijanović nastala je 2019. godine. ..\nČitaj još: MEDO PORUČIO SPAJIĆU: Znam od kojih para si kupio Mercedes, znaće i tužilaštvo... (foto)\nPostavlja se logično pitanje, ako je došlo do sastanka zašto se nisu fotografisali i zašto na sajtu ruskog predsjednika imate vijest da je razgovaro video-linkom sa svojim ministrom, a nemate da je imao direktan sastanak sa članom Predsjedništva BiH, to nekako daje sumnju da li je uopšte do sastanka došlo,” istakao je Vukanović.\nČitaj još: Dnevni horoskop za 3. jun 2020. godine


Na sastanku je usvojen i Poslovnik o radu Počasnog odbora.\nNovi Sad je prva evropska prestonica kulture u okviru zemalja kandidata za članstvo u Evropskoj uniji. Projekat “Novi Sad 2021” osmišljen je kao platforma za razvoj kulturnih i kreativnih potencijala Novog Sada koji će narednih godina imati za cilj da osnaži kulturnu vitalnost grada, omogući urbanu regeneraciju i poboljša internacionalni ugled i turističku ponudu Novog Sada, ali i čitave Srbije. Projekti kojima će se Grad Novi Sad predstaviti 2021. godine, kao Evropska prestonica kulture podeljeni su u nekoliko tematskih celina sa ciljem daljeg razvoja kulturnih programa na teritoriji Grada i razvoja kulturne politike.\nŠvedska kompanija “Trancom” u Novom Sadu zapošljava 120 ljudi\nEvropska prestonica kuture


Poljsko tužilaštvo zatražilo da sud izruči Polanskog Prolog\nPoljsko tužilaštvo saopštilo je da je uputilo zahtev sudu da filmski režiser Roman Polanski bude izručen Sjedinjenim Američkim Državama. "Dodatna akcija u vezi sa ovim slučajem zavisiće od suda", navodi se u saopštenju tužilaštva u Krakovu.\nRežiser "Kineske četvrti", "Rozmarine bebe" i "Pijaniste" optužen je 1977. godine za silovanje trinaestogodišnje devojčice u Los Angelesu.\nPolanski je priznao krivicu za seksualni odnos sa maloletnicom, ali je pobegao iz SAD u Francusku pre izricanja presude, iz straha da bi mogao biti osuđen na dugogodišnju zatvorsku kaznu.\nNjegovi advokati godinama pokušavaju da izdejstvuju odbacivanje slučaja, ali američki sudovi insistiraju na njegovom povratku u SAD.\nPolanski, čiji su roditelji Poljaci, živi u Francuskoj, a već neko vreme boravi u Krakovu, gde planira da snimi film.


Pšenica posejana na oko 25 odsto više površina nego 2011. – Nadlanu.com\nObjavljeno 14. nov 2012. / 09:56:42\nBEOGRAD, 14. novembra 2012. (Beta) – Jesenja setva pšenice u Srbiji završena je, a obavljena je na oko 600.000 hektara, odnosno na oko 25 odsto više površina nego prošle godine, izjavio je u sredu savetnik za poljoprivredu u Privrednoj komori Srbije (PKS) Vojislav Stanković.\nOn je agenciji Beta kazao da je setva pšenice obavljena prema planu, a procenjuje se da će rod biti oko četiri tone po hektaru, odnosno oko 2,2 do 2,4 miliona tona.\nPrema rečima Stankovića, oko 1,3 miliona tona pšenice koristiće se za ishranu stanovništva, dok će ostatak od oko milion tona ostati za izvoz i delimično, ali nešto više nego prethodnih godina, za stočnu ishranu.\nOn je naglasio da je ove godine najviše površina pod pšenicom zasejano u optimalnom agrotehničkom roku za razliku od prethodnog perioda i da zbog toga, ali i vremenskih uslova koji su povoljni, ta ratarska kultura spremno dočekuje prvi sneg i očekuje se dobar prinos.\nPogledajte kako je dečak dobio preko 115 hiljada lajkova na Fejsbuku!


Volonteri Alfa centra nastavljaju humaanitarnu misiju – Mladi Nikšića\nVolonteri Alfa centra nastavljaju humaanitarnu misiju\nČlanovi Volonterskog kluba NVO ALFA Centar uručili su pakete pomoći u vidu osnovnih životni, prehrambenih namirnica i sredstava za higijenu za pet socijalno ugroženih porodica.\n„Danas su naši volonteri podijelili pakete pomoći vrijednosti oko 600€. Svjesni smo loše materijalne situacije u Crnoj Gori i povećanog rizika od siromaštva. Zabrinjavaju nas podaci da oko 40 odsto stanovništva Crne Gore je bilo u riziku od siromaštva ili socijalne isključenosti po podacima Evropskog instituta za statistiku (EUROSTAT) za 2020. godinu. Uzimajući u obzir epidemijsku situaciju tokom ove godine i posljedica koje ostavlja ista, nažalost, očekujemo porast ovoga procenta. Svakodnevno radimo na prikupljanju sredstava i namirnica kako bi našim sugrađanima obezbijedili egzistenciju. Veliko hvala našim biznis partnerima na nesebičnoj podršci i pomoći za realizaciju ovakvih akcija i razumijevanju loše situacije kada je u pitanju životni standard naših sugrađana„ saopštila je Marina Došen, koordinatorka omladinskih programa u ALFA Centru.\nPrilikom odabira korisnika pomoći ALFA Centar se vodi podacima Centra za socijalni rad Nikšić, a prioritet imaju višečlane porodice sa većim brojem djece .\nOvomjesečnu akciju socijalnog servisa „Acta Non Verba“ podržali su biznis partneri: Podravka Crne Gore, IM „MINIKO“, diskont „Popović i NTC Logistics.\n„Kao što smo prethodno upoznali zajednicu, planiramo da pomoć pružamo pojedincima i porodicama, mapiranim od strane Centra za socijalni rad po stepenu ugroženosti, u narednih godinu dana. Nadamo se da će servis dobiti podršku i ostalih privrednih društva i da ćemo biti u prilici da pomoć bude obezbjeđena u kontinuitetu većem broju porodica. Svakodnevno imamo pozive za pomoć od strane pojedinca i porodica koja su u stanju socijalne potrebe. Jedino čemu se još nadamo da će za ovakvim servisima nestajati potreba i da će se smanjiti broj ljudi koji nemaju resursa da zadovolje osnovne životne potrebe. Ovoga mjeseca smo dobili podršku i od još jedne kompanije – NTC Logistics, kompanijom koja nam je i ranije pružala podršku. Raduje nas što privrednici prepoznaju značaj našeg djelovanja i pružaju nam neophodnu pomoć u ovoj humanitarnoj misiji “, ističe Došen.\n„Pozivamo biznis zajednicu Crne Gore na društveno odgovorno poslovanje. Takođe, pozivamo lokalne vlasti i resorna ministarstva na inteziviranje pružanja pomoći i podrške najugroženijim pojedincima i porodicima u Nikšiću.“, zaključuje Došen.\nServis „Acta Non Verba“ je osnovan uz podršku domaćih i međunarodnih partnera ALFA Centra: Opštine Nikšić, ASB – Arbeiter-Samariter-Bund i IRIS Network.\nModerna traži odobrenje vakcine za djecu od šest do 11 godina u Evropi\nIJZCG: Korona odnijela još 12 života


Tadić sa Dodikom i Radmanovićem – Nadlanu.com\nTadić sa Dodikom i Radmanovićem\nBANJALUKA, 21. maja 2010. (Beta) - Predsednik Srbije Boris Tadić je nešto pre 19 časova stigao u hotel "Kaldera" u Aleksandrovcu kod Laktaša gde se sastao s premijerom Republike Srpske (RS) Miloradom Dodikom i srpskim članom Predsedništva BiH Nebojšom Radmanovićem.\nPre početka sastanka, Tadić i zvaničnici RS nisu davali izjave za novinare. Kako se saznaje, Tadić je u Laktaše doputovao sa Kipra, gde je boravio u dvodnevnoj zvaničnoj poseti.\nDodik je ranije u petak najavio da će sa Tadićem razgovarati o odnosima RS i Srbije, najavljenoj poseti predsedavajućeg Predsedništvu BiH Harisa Silajdzizća Beogradu i "Istanbulskoj deklaraciji", koju je nazvao "nepostojećom".\n"Nju je potpisao Haris Silajdžić, lažno se predstavljajući da je u Istanbulu u funkciji predsedavajućeg Predsedništva BiH, a to nije bio. Ta deklaracija ne postoji i to želimo da kažemo predsedniku Tadiću", naveo je Dodik.


Počelo suđenje bivšem šefu "Audija" zbog skandala s gasovima dizelaša - Svet - Dnevni list Danas\nPočetna » Svet » Počelo suđenje bivšem šefu „Audija“ zbog skandala s gasovima dizelaša\n0Piše: Beta-AP 30. septembra 2020. 17.59 Izmenjeno: 18.01\nTo je prvo krivično suđenje u Nemačkoj zbog skandala koji je izbio pre pet godina i koji je grupu „Folksvagen“ koštao više od 32 milijarde evra novčanih kazni i poravnanja.\nRupert Štadler i još trojica optuženi su za prevaru, izdavanje lažnih sertifikata i krivično kašnjivo lažno reklamiranje.\nPredviđeno je da komplikovano suđenje u Minhenu ima 176 ročišta i da traje do 20. decembra 2022. godine.\nSuđenje je posledica „Folksvagenovog“ skandala s emisijama izduvnih gasova koji je izbio u septembru 2015. Američka agencija za zaštitu životne sredine objavila je tada obaveštenje o kršenju propisa navodeći da je „Folksvagen“ opremio i podesio hiljade automobila tako da se zagađenje ne bi otkrilo kada su automobili bili na testiranju pri tehničkom pregledu.\nSoftver je podešavao rad motora tako da bi automobili mogli da prođu test zagađena, a posle testa ih je vraćao u redovan režim rada te su na ulici zagadivali više. Rezultat je bilo da stvarno zagađenje prelazi američke granice za azot-oksid, što može naštetiti zdravlju ljudi.\nBivši izvršni direktor Volfgang Hac i još dvojica inženjera optuženi su za razvoj dizel-motora od 3.000 kubnih santimetara za „Audi“, „Folksvagen“ i „Porše“ koji su koristili ilegalni softver.\nŠtadler se ne tereti za učešće u razvoju motora, već zbog izdavanja dozvole za prodaju vozila koja ih imaju, uprkos tome što je za prevaru znao najkasnije u septembru 2015.\nSlučaj za koji se sudi uključuje 250.700 vozila „AudiW, 71.600 „Folksvagen“i 112.100 „Porše“ koja su uglavnom prodata na američkom i evropskom tržištu.\nBivši izvršni direktor „Folksvagena“, Martin Vinterkorn, optužen je u dva predstojeća krivična postupka u Nemačkoj u vezi s tim skandalom. Optužile su ga i američke vlasti, ali im on ne može biti izručen. Dva direktora „Folksvagena“ su već u zatvoru u SAD.\naudi, Rupert Štadler, SuđenjeFrankfurt\nPočelo suđenje predsedniku Političkog saveta Dveri zbog diskriminacije\nNemačka u borbi protiv pedofilije: Počelo veliko suđenje zbog seksualnog zlostavljanja dece\nPočelo suđenje kapetanu zbog sudara brodova u Budimpešti


Lutovac: Događaj u Sava centru nema veze sa DS - Politika - Dnevni list Danas\nPočetna » Politika » Lutovac: Događaj u Sava centru nema veze sa DS\n2Piše: FoNet 03. oktobra 2020. 17.13\n„Sutra, u nedelju 4. oktobra u 13 sati, DS ima Glavni odbor na kojem ćemo raspravljati o nacrtu Statuta i nastaviti sa unutrašnjim reformama i revitalizacijom stranke“, napisao je Lutovac na svom Tviter nalogu.\nDanašnji događaj u Sava Centru nema nikakve veze sa Demokratskom strankom.\nSutra, u nedelju 4. oktobra u 13 sati, Demokratska stranka ima Glavni odbor na kojem će se raspravljati o nacrtu novog Statuta i nastaviti sa unutrašnjim reformama i revitalizacijom stranke. #demokrate pic.twitter.com/Q2OfCOvLNL\n— Zoran Lutovac (@ZoranLutovac) October 3, 2020\nU Sava centru je danas frakcija DS, koju predvodi Branislav Lečić, održala Skupštinu DS na kojoj su delegati stranke verifikovali rezultate izbora od 26. septembra, koje Lutovac ne priznaje.\n04. oktobra 2020. u 08.28\nZuta banda se udruzila sa Bagrom SNS a u Sava Centru su potpisali Nact Sporazuma zato ti smuseni covece zakljucaj vrata i sa Tdicem hajde lepo u red sa gradjanima….\n04. oktobra 2020. u 08.51\nSamo dan posle 12. marta 2003. godine zuta banda se stvara i okuplja oko sebe sve lopove Crvene vestice koji su harali i unistavali posten svet sve do dolaska brobara Tome koji se sastaje sa kriminalcima starim radikalxima od Bugojna podrzan sa crveno crnim vesticama koji nas dokrajcise. Andjelko od jajci kraj Avale uu svom podrumu kuje paklene planove i kadrira svim vaznijim resorima u Beogradu i Srbiji…..Zato svi vi oji se trtite nahuzite se kod Andjelkovog sina jel ste se njemu uvlacili, mar u tri lepe pm.


UNMIK: Preminulo dvoje učesnika demonstracija u Prištini\nDve osobe koje su teško povredjene u sukobu demonstranata i policije u Prištini podlegle su povredama, saopštio je UNMIK. U protestu pokreta "Samopredeljenje" u Prištini protiv predloga specijalnog izaslanika UN za status Kosova Marti Ahtisarija i pregovaračkog tima Kosova, povredjene su 82 osobe, 75 civila i sedam policajca.\nKako se navodi u sapštenju UNMIK "demonstranti su ispred vladinih zgrada primorali policiju da preduzme odbrambene mere kako bi uspostavili red". Prištinski mediji su javili da su tri osobe koje su teško povredjene u protestu prebačene tokom noći iz prištinskog kliničkog centra u druge bolnice. Prištinski elektronski mediji javili su da je pojačano prisustvo policije i vojnika Kfora primetno na svim putevima i važnijim mestima na Kosovu.\nPregovarački tim Vlade Kosova ocenio je da su protestom u Prištini, "Albin Kurti i pripadnici pokreta 'Samopredeljenje' provocirali nasilje, i izazvali tenzije i nestabilnost, suprotno interesima Kosova". Predstavnik "Samopredeljenja" Glauk Konjufca je rekao da su, prema informacijama tog pokreta, tela dvojice demonstranata preminulih od povreda zadobijenih na demonstracijama dopremljena u mrtvačnicu u Prištini. Policija do sada nije saopštila imena umrlih. Lider pokreta 'Samopredeljenje' Albin Kurti je uhapšen nekoliko sati posle demonstracija, i još uvek se nalazi u pritvoru.


Konkurs za Nagradu "Ranko Radović" | Edukacija\nKonkurs za Nagradu “Ranko Radović”\nNovo Miloševo: Konkurs za nagradu “Sima Cucić” 02/04\nKonkurs za mlade pesnike i pesnikinje 31/01\nKonkurs za dodelu Nagrade “Ranko Radović” koji je raspisalo Udruženej likovnih umetnika primenjenih umetnosti i dizajnera Srbije otvoren je do 14. oktobra.\nNagrada “Ranko Radović” sastoji se od plakete, povelje i novčanog iznosa, a najbolji učesnik konkursa svoju nagradu dobiće 21. decembra.\nCilj konkursa je da se nagradom podstiče, razvija i afirmiše kritičko-teorijska misao u oblasti arhitekture i arhitektonsko stvaralaštvo.\nNagrada “Ranko Radović” dodeljuje se u tri kategorije: za kritičko-teorijske tekstove o arhitekturi, realizovano arhitektonsko delo, kao i televizijske emisije, izložbe ili multimedijalne prezentacije, a sve realizovane u prethodnoj kalendarskoj godini, odnosno do datuma dodele nagrade.\nNa konkursu mogu učestvovati pojedinci, ustanove, udruženja strukovnih organizacija, kao i sva zainteresovana lica koja su ostvarila rezultate u jednoj od tri kategorije, sa teritorije Srbije, kao i iz drugih zemalja.\nSvi zaniteresovani za učešće na konkursu Pravilnik o dodeli Nagrade “Ranko Radović”, informacije o uslovima i načinu prijave radova, kao i elektronski formular mogu pronaći ovde.\nUčesnici konkursa biće prezentovani na zajedničkoj izložbi svih prispelih radova koja ce biti otvorena u Zadužbini Ilije Milosavljevića Kolarca u Beogradu na dan dodele Nagrade, a potom u maju naredne godine na Fakultetu tehničkih nauka u Novom Sadu.\nNagradu “Ranko Radović” za 2016. godinu realizuje ULUPUDS – Udruženje likovnih umetnika primenjenih umetnosti i dizajnera Srbije, kao osnivač, i Univerzitet u Beogradu – Arhitektonski fakultet, Fakultet tehničkih nauka Novi Sad – Departman za arhitekturu i urbanizam, Institut za arhitekturu i urbanizam Srbije, Zadužbina Ilije Milosavljevića Kolarca, Urbanistički zavod Beograda, Potisje Kanjiža A.D. – član grupe Tondach, Inženjerska komora Srbije, Radio-televizija Srbije, kao suosnivači. Pokrovitelj nagrade su Ministarstvo kulture i informisanja Republike Srbije i Sekretarijat za kulturu Grada Beograda.\nKonkurs za "Izložbu vajara Srbije 2016"\nKonkurs za Šoletovu nagradu\nKonkurs za idejno rešenje postera "Promena je u nama"\nTAGS: autorkonkursnagradaprimenjene umetnosti


Sekretarijat: Nije tačno da je nezaposlenost najveća u Vojvodini | Autonomija\nSekretarijat: Nije tačno da je nezaposlenost najveća u Vojvodini\nVojvodina je iza beogradskog regiona, a ispred svih ostalih u Srbiji\nVojvođanski sekretarijat za privredu negirao je danas navode Republičkog zavoda za statistiku da je u Vojvodini najveća stopa nezaposlenosti u odnosu na ostale regione u Srbiji i naveo da je Vojvodina po svim ekonomskim pokazateljima odmah iza beogradskog regiona.\nPokrajinski sekretarijat za privredu je u saopštenju za javnost upitao Republički zavod za statistiku kako je moguće da su njihovi rezultati o nezaposlenosti i zaposlenosti potpuno različiti od drugih ekonomskih pokazatelja, kao i od zvaničnih podataka Nacionalne službe za zapošljavanje.\nTaj sekretarijat je, pozivajući se na podatke Nacionalne službe za zapošljavanje, naveo da je broj zvanično prijavljenih nezaposlenih na kraju 2013. godine u Vojvodini bio za 1.072 osobe manji nego na kraju 2012. godine, dok je na nivou Srbije u tom istom periodu porastao čak za 10.303 osoba.\nBruto društveni proizvod Vojvodine je iznad proseka Srbije, a Vojvodina je, sa beogradskim, jedini razvijeni region pa prema razvijenosti lokalnih samouprava daleko prednjači u odnosu na druge regione, piše u saopštenju.\nDodaje se da je Vojvodina, prema prosečnoj neto zaradi, takođe drugi region, sa mnogo manjim procentom zaposlenih u javnom sektoru u odnosu na beogradski region, gde su ostvarene najveće zarade.\nVojvodina je region sa najvećom stopom rasta industrijske proizvodnje, sa najboljim rezultatima u turizmu, manjim spoljnotrgovinskim deficitom u odnosu na druge regione i sa ostvarenim izvozom koji je, sa Šumadijom i zapadnom Srbijom, čini vodećom regijom, navodi se u saopštenju.\nDodaje se da je, sa skoro polovinom stranih investitora na svojoj teritoriji od svih prisutnih u Srbiji, sa velikim brojem zaposlenih u tim kompanijama, Vojvodina ne samo lider u Srbiji, nego i četvrti region u Evropi.


Do prve pobede na turniru Argentinu je predvodio Luis Skola sa 23 poena i 10 skokova. Fakundo Kampaco pobedi je doprineo sa 17 poena, 11 asistencija i sedam skokova, Gabrijel Dek sa 16 poena, a Markos Delija sa 14 poena i sedam skokova.\nU japanskom timu najefikasniji su bili Judaj Baba sa 18 poena i sedam skokova i Juta Vanabae sa 17 poena i devet skokova. Rui Hatimura dodao je 13 poena i 11 skokova.\nTo je peti put uzastopno da se Argentina plasirala u četvrtfinale olimpijskog turnira, a svaki put igrao je Skola. Argentina je osvojila zlato u Atini 2004. godine, bronzu u Pekingu četiri godine kasnije, u Londonu 2012. godine zauzela je četvrto mesto, a pre pet godina u Rio de Žaneiru bila je osma.\nJapan je završio takmičenje bez pobede i to je prvi put da domaća selekcija ne ostvari trijumf na Olimpijskim igrama, još otkako je Finska izgubila sve tri utakmice 1952. godine u Helsinkiju.\nkošarkaška reprezentacija Argentine Olimpijske igre Tokio Japan


Automobilista iz Katara Naser Al Atija pobednik je relija Dakar prošavši kroz cilj kao prvi po cetvrti put u karijeri na trci kroz pustinju Saudijske Arabije. U fabričkoj Tojoti Atija je vodio od starta do cilja relija i trijumfovao je sa 27 minuta i 46 sekundi prednosti u odnosu na drugoplasiranog Sebastijana Loeba, devetostrukog šampiona sveta u reliju. Sa četiri…\nAutomoto, Vesti, Videodakar, Naser Al Atija, ReliLeave a comment\n12/12/2021 Dejan M. Andrić\nVozač Red Bula Maks Ferstapen startovaće sutra sa pol poziciju u poslednjoj trci sezone u šampionatu Formule 1, koja se vozi na stazi u Abu Dabiju. Trka za Veliku nagradu Abu Dabija vozi se u nedelju od 14 sati. Holanđanin je bio najbolji u kvalifikacijama, ispred jedinog rivala za titulu Luisa Hamiltona iz Mercedesa, kao treći startovataće Lando Noris u…\nAutomoto, Formula 1formula 1, Maks FerstapenLeave a comment\n09/12/2021 Dejan M. Andrić\nVelika nagrada Abu Dabija biće u kalendaru Formule 1 do 2030. godine, saopšteno je na sajtu takmičenja. Produžetak saradnje dogovoren je pred kraj tekuće sezone i trke na stazi Jas Marina, na kojoj će pasti odluka o prvaku sveta. Staza u Abu Dabiju je od 2009. godine u kalendaru Formule 1, a predsednik i izvršni direktor ove organizacije Stefano Domenikali…\nAutomoto, Formula 1formula 1, Velika nagrada Abu DabijaLeave a comment\n06/12/2021 Dejan M. Andrić\nVozač Mercedesa Luis Hamilton trijumfovao je u pretposlednjoj trci ovogodišnjeg šampionata Formule 1, Velikoj nagradi Saudijske Arabije, u kojoj je viđeno nekoliko incidenata. Pred poslednju trku Britanac i Maks Ferstapen imaju jednak broj bodova. Hamilton je u Džedi stigao do osme pobede u sezoni, inače svoje 103 pobede u karijeri. Na kraju je imao deset sekundi prednosti u odnosu na…\nVozač Mercedesa Luis Hamilton pobedio je danas na trci za Veliku nagradu Katara, prvi put održanoj u istoriji šampionata Formule 1 na stazi „Losail“. U 20. trci ovogodišnjeg šampionata, Britanac je upisao sedmi ovosezonski trijumf, a iza njega su završili Maks Ferštapen iz Red Bula kao drugi, dok se na pobedničkom postolju našao i vozač Alpine Fernando Alonso. Naredna trka…\nAutomoto, Formula 1, Vestiformula 1, Luis Hamilton, Velika nagrada KataraLeave a comment\nLegenda motociklizma i devetostruki svetski šampion Valentino Rosi u nedelju će poslednji put voziti trku Moto GP šampionata. Popularni „Doktor“ iza sebe je ostavio neizbrisiv trag u moto sportu, a mnogi ga smatraju za najboljeg vozača dvotočkaša u istoriji. Valentino Rosi će u nedelju u Valensiji odvozati svoj poslednji krug u Moto GP šampionatu, a njegova poslednja profesionalna trka označiće…\nAutomoto, Vestiautomoto, moto, Valentino RosiLeave a comment\nNajbolji srpski automobilista Dušan Borković završio je ovogodišnju sezonu u TCR šampionatu, na žalost, bez mogućnosti da izveze trke u Barseloni zbog velikog kvara na automobilu. Problemi sa elektronikom menjača na Audiju RS 3 LMS obeležili su ovu godinu, a kulminacija se desila tokom kvalifikacija na poslednjem vikendu, kada je srpskom asu počeo da otkazuje i motor. „Problemi sa menjačem…\nAutomoto, Vestiautomoto, Dušan BorkovićLeave a comment\n30/09/2021 Dejan M. Andrić\nTrka Formule 1 voziće se prvi put u Kataru na stazi „Lusail“ u Dohi 21. novembra, saopšteno je iz uprave takmičenja. Trke za Veliku nagradu Katara biće u kalendaru i narednih 10 godina počevši od 2023. godine. Zbog održavanja Svetskog prvenstva u fudbalu Velika nagrada Katara neće biti održana 2022. godine, ali će prema ugovoru sa formulom 1 ona biti…\nAutomoto, Formula 1, Vestiformula 1, Velika nagrada KataraLeave a comment


Kosovo napokon dobilo prve vakcine protiv korona virusa GracanicaOnline.Info\nKosovo napokon dobilo prve vakcine protiv korona virusa\n28. marta 2021. 2 min read\nФото screenshot EkonomiaOnline\nNa Kosovo su večeras stigle prve doze Astra Zeneka vakcina. Tačno 24.000 vakcina stiglo je uz pomoć UNICEFA,\nNa Kosovo su večeras stigle prve doze Astra Zeneka vakcina. Tačno 24.000 vakcina stiglo je uz pomoć UNICEFA, a vakcine je dočekao premijer Kosova Aljbin Kurti.\nIako je dopremanje vakcina najavljivano mnogo ranije, još februra meseca, Kosovo je večeras napokon dobilo prve doze vakcina putem programa Svetske zdrastvene organizacije COVAX. Premijer Kosova Aljbin Kurti je zajedno sa ministrom zdravlja Arbenom Vitiom, ali i predstavnicima međunarodne misije na Kosovu, dočekao na prištinskom aerodromu prvi kontigent vakcina. Kako je najavljeno, prioritet u vakcinisanju prvenstveno će imati zdrastveni radnici, osobe sa hroničnim bolestima i stariji građani.\n„Vakcinaciju treba započeti odmah i bez ikakvog odlaganja. U poslednje dve nedelje imamo 10 umrlih na dnevnom nivou i sve veći broj zaraženih. Mere koje su na snazi treba da se pooštre, kako bi se smanjio broj zaraženih korona virusom. Naša vlada i vlada koju su građani izabrali radi danonoćno kako bi obezbedila što veći broj vakcina”, rekao je Kurti.\nMinistar zdravlja Arben Vitia je naglasio da na Kosovu početak imunizacije treba započeti tamo gde je najteže, na Infektivnoj klinici u Prištini.\n“Nemamo vremena za gubljenje, ali takođe nemamo prostora za opuštanje. Iako se započinje sa vakcinacijom, to ne znači da se pandemija bliži kraju. Moramo da nastavimo da poštujemo sve mere u cilju sprečavanja širenja korona virusa”, kazao je Vitia.\nI predstavnici međunarodne zajednice na Kosovu pozdravili su dolazak prvih doza vakcina i poručili da je ovo nova faza u borbi protiv pandemije korona virusa.\n“Kosovo je dobilo prvi kontigent od 24.000 doza vakcina i one su verovatno dovoljne za imunizaciju građana koji su na prvoj liniji fronta. Ovo je prvi kontigent, a u narednim nedeljama očekujemo nove isporuke“, istakao je zamenik šefa Kancelarije EU u Prištini, Rikardno Sera.\nSličnog mišljenja su bili i ambasador Velike Britanije na Kosovu, Nikolas Abot i predstavnica Ujedinjenih nacija za Kosovo Ulrike Ričardson i pozvali sve građane da poštuju sve preporučene mere kako bi se sprečilo dalje širenje epidemije.\nPrištinski zvaničnici takođe su dodali i da se vode pregovori sa, kako su istakli, prijateljskim zemljama kako bi se obezbedile nove doze vakcina.\nTags: COVAX COVID-19 Astra Zenek korona virus prve vakcine\nPrevious Porast broja zaraženih korona virusom u albanskim sredinama na Kosovu\nNext Još 18 novozaraženih na teritoriji opštine Gračanica\n28. januara 2022., 12:13


LDP: Dosta je bilo ucenama želi da dodje na vlast na Vračaru\nLiberalno demokratska partija (LDP) saopštila je večeras da pokret „Dosta je bilo “ Saše Radulovića želi da putem ucena dodje na vlast u beogradskoj opštini Vračar.\n„Pregovori o formiranju vlasti na Vračaru počinju da liče na jeftinu rijaliti zabavu, i u njima, pored vrlo malo politike, očigledno dominira želja pokreta ‘Dosta je bilo’ da putem ucena dodje na vlast“, saopštio je Opštinski odbor LDP Vračar.\nDodaje se da razgovori Pokreta Dosta je bilo sa Demokratskom strankom (DS) ni na koji način ne obavezuju LDP, „pošto populizam, demagogija i laganje nikada nisu bili naši principi, tako da smo spremni da platimo bilo koju cenu zbog toga, kao što smo uvek i plaćali“.\nLDP je ukazao i da saradnja sa pokretom Dosta je bilo, kao i sa svim ostalim strankama i pokretima, mora biti zasnovano na zajedničkoj politici, principima i vrednostima koji su zajednčki sadržalac bilo kakve saradnje.\n„Za nas su svi principi transparentosti prihvatljivi, a posebno principi depolitizacije i departizacije, što smo u upravljanju gradom Beogradom između 2008. i 2012. prvi i krenuli da sprovodimo“, naveo je LDP.\nTa stranka je upitala Radulovića „zašto te principe nije sproveo na opštini Savski venac, gde već dve godine vrši vlast sa strankama koje vladaju na republičkom nivou“.\nPokret Dosta je bilo saopštio je ranije danas da dogovori sa odbornicima liste „Vračar slobodno“ koju je na lokalnim izborima predvodila DS idu odlično i u pravcu formiranja vlasti u toj beogradskoj opštini.\nTaj pokret je naveo da je izjava odbornika iz LDP Čedomira Jovanovića da Dosta je bilo ucenjuje nekoga u trenutku kada se dobro odvijaju pregovori koje predvodi Branimir Kuzmanović (DS), u ime liste „Vračar slobodno“, očigledno inspirisana politikom Čedomira Jovanovića koji se otvoreno nudi Aleksandru Vučiću na svim nivoima.


Kosovska policija je sinoć oko 19.30 dobila informaciju da se u Ulici luja Braja dogodilo razbojništvo.\n- Nakon što je policijska patrola izašla na teren, na licu mestu zatekla je žaliteljku, B. R. (70) Bošnjakinju, koja je navela da su u njenu kuću oko 11.30 istog dana, upale dve nepoznate osobe, koje su je vezale, zastrašivale i pretile joj pištoljem - rekao je Radović za KoSSev.\nNepoznate osobe izvršile su premetačinu kuće i iz kuće odnele sumu od tri hiljade evra i fiksni telefon, dodao je Radović.\n- Žrtva je prebačena u KBC Kosovska Mitrovica, gde su joj konstatovane lakše telesne povrede, kao posledica vezivanja - precizirao je Radović.\nDežurni tužilac ovo delo kvalifikovao je kao razbojništvo i slučaj se dalje istražuje.


У Србији 76 општина има савете за локалну безбедност | УДРУЖЕНИ СИНДИКАТИ СРБИЈЕ "СЛОГА"\nHome » OBAVEŠTENJA » U Srbiji 76 opština ima savete za lokalnu bezbednost\nProcenjuje sa da u Srbiji 76 opština i gradova ima lokalne savete za bezbednost, što je 45% ukupnog broja opština, i manje je nego 2007. kada je, prema podacima MUP, u 90 od 170 opština postojalo savetodavno telo zaduženo za unapređenje bezbednosti.\nBeograd, 18. decembar 2014. — Istraživanje Beogradskog centra za bezbednosnu politiku (BCBP) predstavljeno 18. decembra na okruglom stolu „Lokalna bezbednost u Srbiji: prepreke i mogućnosti“ pokazalo je da postoji nerazumevanje između policije i lokalnih samouprava o lokalnim savetima za bezbednost.\nNaime, kako je rekao istraživač BCBP Saša Đorđević, u policiji se „plaše“ decentralizacije policije a lokalne samouprave su istovremeno zadovoljne informacijama o stanju bezbednosti koje dobijaju od policije.\nTakođe policija i lokalne samouprave često smatraju da saradnja za bolju bezbednost zavisi od ličnih odnosa – odnosa gradonačelnika i načelnika policije, naveo je Đorđević.\nOn je dodao da se ne analizira stanje bezbednosti na lokalu i da istraživanje BCBP pokazuje da više od polovine opština nije uradilo analizu stanja bezbednosti dok 33% jeste, ali je kvalitet tih analiza ponekad upitan.\nIstovremeno je istraživanje BCBP pokazalo da je u opštinama koje imaju savete za bezbednost saradnja sa policijom bolja nego u onima koje ih nemaju.\nU radu lokalnih saveta za bezbednost, a s obzirom na raznovrsne probleme bezbednosti koje muče građane, učestvuju policija, ustanove socijalne zaštite, zdravstva i obrazovanja, pravosuđe, ponegde i javna preduzeća, uglavnom ona koja pružaju komunalne usluge.\nIstraživač BCBP takođe smatra da lokalne samouprave ne treba obavezivati da formiraju savete za lokalnu bezbednost.\nĐorđević je govoreći o značaju bezbednosti na lokalu rekao i da je predlogom budžeta za 2015. za Ministarstvo unutrašnjih poslova (MUP) Srbije predviđeno ukupno 63,7 milijardi dinara od čega 34,9 milijardi za funkcionisanje policijskih uprava i stanica u Srbiji.\nOpširnije na: euractiv.rs\nfoto: MC, Sloga\nOkruglom stolu Beogradskog centra za bezbednosnu politiku prisustvovao je i glavni poverenik Sindikata policije „Sloga“ Pavle Heđeši.\nSindikat se zahvaljuje Saši Đorđeviću, istraživaču BCBP na pozivu i prepoznavanju aktivnosti našeg sindikata u interesovanju za jačanje uloge policije u lokalnoj zajednici i veće angažovanje pripadnika nacionalnih manjina u sastavu policije.\nSindikat policije „Sloga“ registrovan je u Ministarstvu rada i zapošljavanja decembra 2013. godine, rešenjem br.110-00-716/2013, i najmlađi je sindikat policije. Sedište sindikata je u Beogradu u Nušićevoj broj 6.\nNAZAD: Osporićemo Kolektivni ugovor za komunalne delatnosti\nNAPRED: Vidimo se u ponedeljak i složno za pobedu!